qundao/data-zh-poetry huggingface dataset:
八声甘州·怀吴六益
作者：董俞
朝代：清

看白榆历历近秋河，玉露洒空庭。问羁人独夜，故园归梦，几度魂惊。屈指旧时文社，良友半凋零。遥想孤吟处，瘴黑岚青。当日江楼送别，记琼筵酒罢，慷慨扬舲。知天涯近来，诗句比南金。囗囗囗、囗囗囗囗，囗囗囗、翠羽价非轻。衡门下、迟君偃仰，菰饭莼羹。
减字木兰花·羁游
作者：董俞
朝代：清

去年寒食。滕王阁上吹横笛。今岁清明。邓尉峰头听早莺。几回欲去。却被春山留我住。羁思茫茫。且对繁华醉一场。
凤凰台上忆吹箫·闰七夕
作者：董俞
朝代：清

鹤驭重逢，鹊桥仍架，银河依旧迢迢。喜双星尊酒，又得相邀，翻觉幽期容易，笑人间、别恨空劳。针楼畔，荷香欲断，桂露初飘。魂销。欢娱再整，念此夜姮娥，碧海青霄。羡风流佳话，较胜初遭。每岁相逢两度，又何须、暮暮朝朝。低声祝，年年但愿，常闰今宵。
千秋岁 其一 赠王子丹麓五十初度，奉次原韵
作者：董俞
朝代：清

夹衣初换。花信春逾半。桃片织，禽声变。山亭蜂蝶闹，津市鱼虾贱。繄谁氏，柳阴坐挟书盈卷。不道年华晏，夕照烟峰乱。天可问，堪长叹。未酬云路志，已遂名山愿。今方信，白衣苍狗人情幻。
千秋岁 其二 为王子丹麓五十赋
作者：董俞
朝代：清

莺娇蝶媚。人与春同醉。虾帘敞，螺卮腻。清歌调玉管，红蜡垂金穗。书床畔，半生消受清闲味。忆昔游湖墅，欢宴犹能记。叹荏苒，韶光逝。君才真八斗，富贵偏能致。还堪笑，董生与尔同憔悴。
千秋岁·赠王子丹麓五十初度，奉次原韵
作者：董俞
朝代：清

夹衣初换。花信春逾半。桃片织，禽声变。山亭蜂蝶闹，津市鱼虾贱。繄谁氏，柳阴坐挟书盈卷。不道年华晏，夕照烟峰乱。天可问，堪长叹。未酬云路志，已遂名山愿。今方信，白衣苍狗人情幻。莺娇蝶媚。人与春同醉。虾帘敞，螺卮腻。清歌调玉管，红蜡垂金穗。书床畔，半生消受清闲味。忆昔游湖墅，欢宴犹能记。叹荏苒，韶光逝。君才真八斗，富贵偏能致。还堪笑，董生与尔同憔悴。
卖花声·江村
作者：董俞
朝代：清

斗帐异香熏。无限温存。凤箫吹罢更偎人。枕上双蛾衾上泪，事事消魂。潦倒厌芳樽。身在孤村。梧桐残露隔窗闻。别是一番滋味也，月澹灯昏。
卖花声·江村
作者：董俞
朝代：清
体裁：词

斗帐异香薰。无限温存。凤箫吹罢更偎人。枕上双蛾衾上泪，事事消魂。潦倒厌芳樽。身在孤村。梧桐残露隔窗闻。别是一番滋味也，月澹灯昏。
南乡子 其一 归思
作者：董俞
朝代：清
体裁：词

江上笛声残。双桨悠悠去不还。篷背雨声潮又急，潺潺。两岸吴山湿影寒。憔悴损朱颜。屈指韶华鬓忽斑。回首故乡千里外，漫漫。独对梅花泪暗弹。
南乡子 其一 归思
作者：董俞
朝代：清

江上笛声残。双桨悠悠去不还。蓬背雨声潮又急，潺潺。两岸吴山湿影寒。憔悴损朱颜。屈指韶华鬓忽斑。回首故乡千里外，漫漫。独对梅花泪暗弹。
南乡子 其三 垂丝海棠
作者：董俞
朝代：清

烂漫趁新晴。绛萼秾葩蘸水明。慵倚宝栏香又软，娉婷。惹定春光最有情。晓幕正啼莺。浥露垂垂力不胜。浑似玉人初睡起，轻盈。眉脸红潮醉未醒。
南乡子 其二 月夜
作者：董俞
朝代：清

罗袜锦茵重。叶叶铢衣不耐风。去似彩云来似梦，匆匆。肠断回廊细语中。愁倚画楼东。六曲屏山灯影红。月自徘徊花自笑，朦胧。孤负炉香彻夜浓。
南乡子·咏相思鸟
作者：董俞
朝代：清

交颈落花前。结得雕笼伉俪缘。心似彩鸾形翡翠，缠绵。说到相思便可怜。何忍暂相捐。别鹤孤鸾各一天。人世钟情谁似此，鹣鹣。韩贾风流萧史仙。
南乡子·归思
作者：董俞
朝代：清

江上笛声残。双桨悠悠去不还。蓬背雨声潮又急，潺潺。两岸吴山湿影寒。憔悴损朱颜。屈指韶华鬓忽斑。回首故乡千里外，漫漫。独对梅花泪暗弹。罗袜锦茵重。叶叶铢衣不耐风。去似彩云来似梦，匆匆。肠断回廊细语中。愁倚画楼东。六曲屏山灯影红。月自徘徊花自笑，朦胧。孤负炉香彻夜浓。烂漫趁新晴。绛萼秾葩蘸水明。慵倚宝栏香又软，娉婷。惹定春光最有情。晓幕正啼莺。浥露垂垂力不胜。浑似玉人初睡起，轻盈。眉脸红潮醉未醒。
南歌子·咏所见
作者：董俞
朝代：清

嫩绿含烟舞，妖红映水明。珠宫宝幕胜层城。蓦地绛云深处，遇娉婷。绣带鸳鸯暖，罗裙蛱蝶轻。红儿为字雪儿名。偷看桃花扇底，最关情。
南歌子·咏所见
作者：董俞
朝代：清
体裁：词

嫩绿含烟舞，妖红映水明。珠宫宝幕胜层城。蓦地绛云深处，遇娉婷。绣带鸳鸯煖，罗裙蛱蝶轻。红儿为字雪儿名。偷看桃花扇底，最关情。
南浦·赠双溪凌秋渚，兼寄家湛思帷孺
作者：董俞
朝代：清

苕溪不遇，却相逢、在白苎城边。一见飞扬跋扈，挥洒乱云烟。暂学韩康卖药，知通人、游戏本相兼。看白狼选胜，赤乌吊古，落叶句尤妍。不浅莼鲈逸兴，趁秋光、独泛淀湖船。与尔樽前慷慨，心事两相怜。寄语吾家双伯氏，溪山何处数流年。此时只合，高歌痛饮落花前。
南浦·赠双溪凌秋渚，兼寄家湛思帷孺
作者：董俞
朝代：清
体裁：词

苕溪不遇，却相逢、在白苧城边。一见飞扬跋扈，挥洒乱云烟。暂学韩康卖药，知通人、游戏本相兼。看白狼选胜，赤乌吊古，落叶句尤妍。不浅莼鲈逸兴，趁秋光、独泛淀湖船。与尔樽前慷慨，心事两相怜。寄语吾家双伯氏，溪山何处数流年。此时只合，高歌痛饮落花前。
卜算子·江亭
作者：董俞
朝代：清

黄鹂语不休，飞入红香暖。醉倚江边百尺亭，一抹柔蓝远。沙雨舞䰐鬖，渡口霞光乱。拨刺纤鳞水面游，点点菱花晚。
双调望江南 其一 枫桥夜泊
作者：董俞
朝代：清

枫桥路，烟水正迢迢。欲向东君寻旧约，渚花岩月两无聊。孤负是春宵。人何在，独倚赤栏桥。遥忆去年樱笋候，画船红烛听吹箫。往事更魂消。
双调望江南 其七 为友人悼歌姬桐月
作者：董俞
朝代：清

江南好，渌水蘸明妆。卓女漫夸眉际黛，婕妤别具体中香。窣地舞裙长。风流甚，半醉泥檀郎。蝶坞迷藏无处觅，鸳帏秘戏不禁狂。些事费思量。
双调望江南 其三 为友人悼歌姬桐月
作者：董俞
朝代：清

江南好，花信正芳菲。金屋莫愁偏早嫁，画船桃叶恰同归。风动六铢衣。闲伫立，不羡蝶双飞。银甲按筝歌调促，玉枰赌酒笑声微。往事囗依稀。
双调望江南 其九 为友人悼歌姬桐月
作者：董俞
朝代：清

江南好，乌桕夜乌啼。楚峡乍逢真似梦，隋楼欲到忽生迷。何异武陵溪。灯如昼，檀板翠眉低。金谷好花曾共赏，翠屏纤手忆同携。醉墨曩时题。
双调望江南 其二 为友人悼歌姬桐月
作者：董俞
朝代：清

江南好，烟景媚晴川。柳絮淡云寒食节，杏花香雨夹衣天。肠断画桥边。初相见，碧玉破瓜年。半饷幽欢疑梦里，几番私语避人前。娇小最堪怜。
双调望江南 其五 为友人悼歌姬桐月
作者：董俞
朝代：清

江南好，人在画船中。桃扇半欹眉黛妩，杏衫初卸粉香融。洛浦降行踪。寻芳去，欸乃夕阳红。属玉双飞春恨浅，丁香百结暮愁浓。相忆忽相逢。
双调望江南 其八 为友人悼歌姬桐月
作者：董俞
朝代：清

江南好，蓦遇曲栏边。弱柳作腰长自颤，夭桃靧面益生妍。一笑更嫣然。留欢住，双跪佛龛前。锲臂不忘同死约，痴情还想再生缘。私誓两心坚。
双调望江南 其六 为友人悼歌姬桐月
作者：董俞
朝代：清

江南好，六曲画屏开。真个有情怜宋玉，未应轻折在章台。幽径少人来。灯儿下，媚绝粉香腮。无语但垂双舞袖，背人偷换合欢鞋。长夜费安排。
双调望江南 其十 为友人悼歌姬桐月
作者：董俞
朝代：清

江南好，佳丽数红儿。只为独眠偏起早，翻因密约故来迟。心事阿侬知。疏桐影，和月乱罘罳。子夜曲残人已醉，甲煎烧罢帐还垂。端的是情痴。
双调望江南 其十一 为友人悼歌姬桐月
作者：董俞
朝代：清

江南好，愁坐厌芳樽。青鸟漫传千里信，彩鸾应化异时魂。孤负月黄昏。疏钟静，屈戍掩重门。绣阁不闻莲屧响，罗衫曾印口脂痕。无计再温存。
双调望江南 其十三 为友人悼歌姬桐月
作者：董俞
朝代：清
体裁：词

江南好，肠断为知音。南陌碧桃寻旧约，西陵绣带结同心。良夜漏沉沉。人何在，门闭落花深。腻粉尚粘双钿合，残香犹暖旧瑶琴。幽恨至如今。
双调望江南 其十三 为友人悼歌姬桐月
作者：董俞
朝代：清

江南好，肠断为知音。南陌碧桃寻旧约，西陵绣带结同心。良夜漏沉沉。人何在，门闭落花深。腻粉尚黏双钿合，残香犹暖旧瑶琴。幽恨至如今。
双调望江南 其十二 为友人悼歌姬桐月
作者：董俞
朝代：清

江南好，孤馆又新秋。明月正圆偏作晕，彩云欲散迥难留。暮雨更添愁。闲思遍，曲巷少年游。灯下卸头簪茉莉，帐中含笑拨箜篌。往事最风流。
双调望江南 其四 为友人悼歌姬桐月
作者：董俞
朝代：清

江南好，良夜月华新。舞罢争看垂素手，歌残未许啮丹唇。妒杀是横陈。恹恹病，憔悴度芳春。何事窈娘偏薄命，多应小玉是前身。缥缈梦中人。
双调望江南 其四 为友人悼歌姬桐月
作者：董俞
朝代：清
体裁：词

江南好，良夜月华新。舞罢争看垂素手，歌残未许齧丹唇。妒杀是横陈。恹恹病，憔悴度芳春。何事窈娘偏薄命，多应小玉是前身。缥缈梦中人。
双调望江南 和尚木潮州寄怀原韵二首 其一
作者：董俞
朝代：清
体裁：词

江南忆，犹忆旧繁华。绛蜡三更偎芍药，红螺百盏听琵琶。肠断赋梅花。人何处，远宦隔天涯。鹦鹉薄岚愁度岭，荔枝残月醉思家。山城衙鼓挝。
双调望江南 和尚木潮州寄怀原韵二首 其二
作者：董俞
朝代：清
体裁：词

江南忆，银管擅风骚。鲁国灵光推第一，高唐丽句总魂消。烟月妒妖娆。知何日，绿醑共良宵。粤岭人归桃叶渡，淀湖花满木兰桡。丘壑尽逍遥。
双调望江南·和尚木潮州寄怀原韵二首
作者：董俞
朝代：清

江南忆，犹忆旧繁华。绛蜡三更偎芍药，红螺百盏听琵琶。肠断赋梅花。人何处，远宦隔天涯。鹦鹉薄岚愁度岭，荔枝残月醉思家。山城衙鼓挝。江南忆，银管擅风骚。鲁国灵光推第一，高唐丽句总魂消。烟月妒妖娆。知何日，绿醑共良宵。粤岭人归桃叶渡，淀湖花满木兰桡。丘壑尽逍遥。
双调望江南·枫桥夜泊
作者：董俞
朝代：清

枫桥路，烟水正迢迢。欲向东君寻旧约，渚花岩月两无聊。孤负是春宵。人何在，独倚赤栏桥。遥忆去年樱笋候，画船红烛听吹箫。往事更魂消。江南好，烟景媚晴川。柳絮淡云寒食节，杏花香雨夹衣天。肠断画桥边。初相见，碧玉破瓜年。半饷幽欢疑梦里，几番私语避人前。娇小最堪怜。江南好，花信正芳菲。金屋莫愁偏早嫁，画船桃叶恰同归。风动六铢衣。闲伫立，不羡蝶双飞。银甲按筝歌调促，玉枰赌酒笑声微。往事囗依稀。江南好，良夜月华新。舞罢争看垂素手，歌残未许啮丹唇。妒杀是横陈。恹恹病，憔悴度芳春。何事窈娘偏薄命，多应小玉是前身。缥缈梦中人。江南好，人在画船中。桃扇半欹眉黛妩，杏衫初卸粉香融。洛浦降行踪。寻芳去，欸乃夕阳红。属玉双飞春恨浅，丁香百结暮愁浓。相忆忽相逢。江南好，六曲画屏开。真个有情怜宋玉，未应轻折在章台。幽径少人来。灯儿下，媚绝粉香腮。无语但垂双舞袖，背人偷换合欢鞋。长夜费安排。江南好，渌水蘸明妆。卓女漫夸眉际黛，婕妤别具体中香。窣地舞裙长。风流甚，半醉泥檀郎。蝶坞迷藏无处觅，鸳帏秘戏不禁狂。些事费思量。江南好，蓦遇曲栏边。弱柳作腰长自颤，夭桃靧面益生妍。一笑更嫣然。留欢住，双跪佛龛前。锲臂不忘同死约，痴情还想再生缘。私誓两心坚。江南好，乌桕夜乌啼。楚峡乍逢真似梦，隋楼欲到忽生迷。何异武陵溪。灯如昼，檀板翠眉低。金谷好花曾共赏，翠屏纤手忆同携。醉墨曩时题。江南好，佳丽数红儿。只为独眠偏起早，翻因密约故来迟。心事阿侬知。疏桐影，和月乱罘罳。子夜曲残人已醉，甲煎烧罢帐还垂。端的是情痴。江南好，愁坐厌芳樽。青鸟漫传千里信，彩鸾应化异时魂。孤负月黄昏。疏钟静，屈戍掩重门。绣阁不闻莲屧响，罗衫曾印口脂痕。无计再温存。江南好，孤馆又新秋。明月正圆偏作晕，彩云欲散迥难留。暮雨更添愁。闲思遍，曲巷少年游。灯下卸头簪茉莉，帐中含笑拨箜篌。往事最风流。江南好，肠断为知音。南陌碧桃寻旧约，西陵绣带结同心。良夜漏沉沉。人何在，门闭落花深。腻粉尚黏双钿合，残香犹暖旧瑶琴。幽恨至如今。
叠韵送借山上人
作者：董俞
朝代：清
体裁：七言律诗

采得莼丝不暂停，阖闾城畔漾归舲。座中怪我头先白，花底逢师眼倍青。久住云山偏识路，偕游麋鹿欲忘形。何当访尔禅栖处，树古岩幽一卷经。
叠韵送徐启远
作者：董俞
朝代：清
体裁：七言律诗

分明寒食远村图，烛影江灯带夜乌。白首交游惟孺子，青山著述有潜夫。春风小圃残梅落，暮露閒亭碧藓铺。即此东湖招饮地，野人跂望抵蓬壶。
和东湖步月韵送沈南疑归当湖
作者：董俞
朝代：清
体裁：七言律诗

欲别沈郎哦妙句，酒阑挑罢竹窗灯。蘸波弱柳拖千缕，窥户新蟾透半棱。鼓角荒城催暝客，鱼虾小市上春罾。撚须拟和惊人语，故步惭余失寿陵。
和王南州听杨太常弹琴诗
作者：董俞
朝代：清

雅乐沦江海，先皇旧赐琴。曲终尝变徵，愁绝不关音。风雨孤臣泪，乾坤逐客心。可怜家万里，西望白云深。
和王南州听杨太常弹琴诗·其一
作者：董俞
朝代：清

莫谓钟期少，相逢故太常。穷途俱落魄，夙昔奉君王。调入巴云远，音同淮水长。雍门千古恨，倾耳泪沾裳。
唐多令·庭前新植小桃，才开数萼，以酒祝之
作者：董俞
朝代：清

无语晓妆慵。胭脂数点红。爱亭亭、夕照楼空。浑似绿鬟刚十五，偏容易，嫁东风。春色不须浓。春情在此中。漫愁他、蜂蝶匆匆。料道消魂今岁始，常许我，一樽同。
夜飞鹊·寄怀张处中
作者：董俞
朝代：清

故人游未返，目断南云。双鱼消息空闻。越山迢递几千里，岭梅落尽馀香。丈夫天涯寄迹，喜主人同调，杯酒情亲。葛巾棕屩，看飘然、七尺闲身。试上凤凰山望，海气拍长空，蜃雾氤氲。更有丹梯石室，桄榔万树，翠羽成群。眼前奇景，是天教、付与诗人。待少文游遍，故园归隐，同采秋莼。
天仙子·春情
作者：董俞
朝代：清

叶叶铢衣高阁冷。小凤泥金飞不走。远山微蹙学修眉，人语静。疏林暝。月落青骢不见影。梦里分明花下径。携手不殊鸳翅并。问侬别后苦相思，方欲应。风吹醒。愁对银缸双穗烬。
女冠子·月夜
作者：董俞
朝代：清

绿蕉深处，又见一钩蟾影。绣帘垂。袅袅莲三寸，亭亭玉一枝。相思情似絮，相见泪如丝。私语屏山曲，立多时。
如梦令 其一 惜别
作者：董俞
朝代：清

小阁廉纤微雨。金鸭水沉一炷。临别苦丁宁，携手画栏深处。人去。人去。长日满庭飞絮。
如梦令 其二 春夜
作者：董俞
朝代：清

帘外鸦啼风细，落月春芜满地。香尽画楼闲，知道玉人沉醉。君记。君记。正是消魂天气。
如梦令·惜别
作者：董俞
朝代：清

小阁廉纤微雨。金鸭水沉一炷。临别苦丁宁，携手画栏深处。人去。人去。长日满庭飞絮。帘外鸦啼风细，落月春芜满地。香尽画楼闲，知道玉人沉醉。君记。君记。正是消魂天气。
如梦令·放怀
作者：董俞
朝代：清

久拟结茅岩穴。便可长抛一切。底事为饥驱，消受江花岭月。愁绝。愁绝。那得称心时节。
婆罗门引·秋夜饮张荆门斋
作者：董俞
朝代：清

重阳近也，枫残菊嫩不胜秋。远峰相对如愁。且喜闲斋无事，脱帽暂淹留。看张郎新句，潇洒风流。吟仙醉侯。问此乐、人在否。花下双螯在手，一笑奚求。红灯影里，听清谈、靡靡胜王刘。更何用、赵瑟齐讴。
宴清都·咏苔
作者：董俞
朝代：清
体裁：词

个个如钱，丝丝似发，雨馀益增幽景。小园春去，双扉昼掩，落红初凝。槛外银塘如镜。有无数、翠钿相映。遍闲阶、那更松根月澹，草际露冷。春永。雨绣金铺，霜粘玉础，画帘人静。长信宫闲，华清院废，数点萤影。最喜萧然三径。装点个紫稠绿净。止许那、白鹤幽踪，飞来相称。
宴清都·咏苔
作者：董俞
朝代：清
体裁：词

个个如钱，丝丝似发，雨馀益增幽景。小园春去，双扉昼掩，落红初凝。槛外银塘如镜。有无数、翠钿相映。遍闲阶、那更松根月澹，草际露冷。春永。雨绣金铺，霜黏玉础，画帘人静。长信宫闲，华清院废，数点萤影。最喜萧然三径。装点个紫稠绿净。止许那、白鹤幽踪，飞来相称。
小重山·春情
作者：董俞
朝代：清

百宝栏前丹棘开。画屏深几曲、掩蓬莱。玉人无语立瑶阶。腰支小，须筑避风台。酒晕入莲腮。风流鸳帐里、费安排。桃笙滑溜凤凰钗。灯儿下，倩系合欢鞋。
少年游·江景
作者：董俞
朝代：清

白蘋古渡，丹枫远寺，好景正深秋。暮岭重重，寒霞片片，江路去悠悠。羁游汗漫，寸心千里，回首不胜愁。渔沚歌残，柳桥人散，凉月伴孤舟。
山花子·春情
作者：董俞
朝代：清

脉脉柔情怯晓风。茜裙双带绾芙蓉。僻径遇人羞背立，柳阴中。几度暗颦眉黛绿，一回微笑粉痕红。愿作翠堤芳草软，衬鞋弓。
御街行·题太湖傍精蓝
作者：董俞
朝代：清

小亭无数秋云压。雨筱凉侵榻。帘前千顷即澄湖，点点青螺插。有个高僧，赤髭白足，说尽生公法。十年惯把溪山踏。野鹤孤飞匝。此中撇下万千般，消受茶枪菜甲。松阴夜静，长歌岸帻。皎月纤痕捻。
忆江南 其一 本意
作者：董俞
朝代：清

江南好，最忆石头城。孙楚楼边春系马，莫愁湖畔夜弹筝。佳丽胜西京。
忆江南 其七 本意
作者：董俞
朝代：清

江南好，江北忆维扬。旧苑琼花香雨断，画楼檀板碧蟾凉。往事最难忘。
忆江南 其三 本意
作者：董俞
朝代：清

江南好，虎阜更如何。短簿祠前罗袜浅，真娘墓上绣茵多。夜月听笙歌。
忆江南 其二 本意
作者：董俞
朝代：清

江南好，其次忆苏州。笠泽潮生春网急，枫桥雨细晓种愁。远峤翠烟浮。
忆江南 其五 本意
作者：董俞
朝代：清

江南好，铁瓮暮潮喧。瓜步秋风残堞隐，金焦夜雨大江寒。北固路漫漫。
忆江南 其八 本意
作者：董俞
朝代：清

江南好，西去是嘉禾。千尺画楼寒树外，断烟依旧锁南河。双桨一渔蓑。
忆江南 其六 本意
作者：董俞
朝代：清

江南好，白苎景偏奇。短榻夜山听鹤唳，夹衣秋渚采莼丝。幽绝令人思。
忆江南 其六 本意
作者：董俞
朝代：清
体裁：词

江南好，白苧景偏奇。短榻夜山听鹤唳，夹衣秋渚采莼丝。幽绝令人思。
忆江南 其四 本意
作者：董俞
朝代：清

江南好，携手慧山傍。三月莺花歌舫密，半岩风雨碧泉香。玉碗试琼浆。
忆江南·本意
作者：董俞
朝代：清

江南好，最忆石头城。孙楚楼边春系马，莫愁湖畔夜弹筝。佳丽胜西京。江南好，其次忆苏州。笠泽潮生春网急，枫桥雨细晓种愁。远峤翠烟浮。江南好，虎阜更如何。短簿祠前罗袜浅，真娘墓上绣茵多。夜月听笙歌。江南好，携手慧山傍。三月莺花歌舫密，半岩风雨碧泉香。玉碗试琼浆。江南好，铁瓮暮潮喧。瓜步秋风残堞隐，金焦夜雨大江寒。北固路漫漫。江南好，白苎景偏奇。短榻夜山听鹤唳，夹衣秋渚采莼丝。幽绝令人思。江南好，江北忆维扬。旧苑琼花香雨断，画楼檀板碧蟾凉。往事最难忘。江南好，西去是嘉禾。千尺画楼寒树外，断烟依旧锁南河。双桨一渔蓑。
念奴娇 其一 述感，和彭羡门韵
作者：董俞
朝代：清

英雄已矣，把吴钩抛却、唾壶敲碎。痛哭穷途同阮籍，难乞步兵佳尉。白日黄鸡，催人老去，几度中山醉。龟毛兔角，叹浮名何年遂。梦魂不到春明，读书卖卜，潇洒君平肆。落日江亭闲岸帻，赢得持螯斫鲙。故国青山，美人黄土，往事徵于鬼。桃笙豹枕，算人生惟有睡。
念奴娇 其三 和羡门韵寄赠
作者：董俞
朝代：清

韶光难再，任绯桃开罢、黄鹂啼碎。人世繁华谁占得，漫说吹箫都尉。羯鼓三挝，螺卮百罚，依旧腾腾醉。投竿抱瓮，妒君此愿先遂。还想八斗才华，金锵玉戛，如听歌钟肆。记得画堂红蜡暖，共瞰鱼羹鸠鲙。鳄浦书遥，羊城梦断，但见盈车鬼。屋梁明月，照人此际难睡。
念奴娇 其二 述感，和彭羡门韵
作者：董俞
朝代：清

几许奇才，与龙泉并瘗、夜光同碎。谁是黄梁初梦醒，甘作挂冠仙尉。挟瑟灯前，遗簪席上，且学淳于醉。荷衣桂桨，素怀欣此时遂。不妨轰饮悲歌，吹箫击筑，烂漫屠沽肆。淀水笭箵秋雨后，消受素莼丹鲙。词社凄凉，酒徒零落，一半嗷嗷鬼。黑甜软饱，问醉乡何如睡。
念奴娇 其五 送孙无言归黄山，和曹顾庵学士韵
作者：董俞
朝代：清

吾虽未见，想其人孤峭、其诗幽绝。踏遍江南江北路，雷洛壮心如铁。高卧芜城，桃花春雨，啼破黄鹂舌。请君试看，道傍多少危辙。回望三十二峰，峰峰奇削，已作多年别。石上浮邱丹灶在，不禁烟霞肠热。驱犊晴畦，捞虾暝渚，莫叹生涯拙。他时相访，共餐芝草岩雪。
念奴娇 其五 送孙无言归黄山，和曹顾庵学士韵
作者：董俞
朝代：清
体裁：词

吾虽未见，想其人孤峭、其诗幽绝。踏遍江南江北路，雷洛壮心如铁。高卧芜城，桃花春雨，啼破黄鹂舌。请君试看，道旁多少危辙。回望三十二峰，峰峰奇削，已作多年别。石上浮丘丹灶在，不禁烟霞肠热。驱犊晴畦，捞虾暝渚，莫叹生涯拙。他时相访，共餐芝草岩雪。
念奴娇 其四 和羡门韵寄赠
作者：董俞
朝代：清

咄咄奚为，把毛锥拗折、陶泓摔碎。不艳石渠年少客，翻羡羽林诸尉。一叶何来，江边渔父，苦劝三闾醉。拂衣归去，农桑生计偏遂。看他傀儡排场，科头跣足，容我狂而肆。白苎丹枫时忆女，尝取郎官鲜鲙。杯底罗浮，胸中云梦，奇句堪惊鬼。浮生老矣，且图快饮浓睡。
念奴娇 其四 和羡门韵寄赠
作者：董俞
朝代：清
体裁：词

咄咄奚为，把毛锥拗折、陶泓摔碎。不艳石渠年少客，翻羡羽林诸尉。一叶何来，江边渔父，苦劝三闾醉。拂衣归去，农桑生计偏遂。看他傀儡排场，科头跣足，容我狂而肆。白苧丹枫时忆女，尝取郎官鲜鲙。杯底罗浮，胸中云梦，奇句堪惊鬼。浮生老矣，且图快饮浓睡。
念奴娇·汴京怀古
作者：董俞
朝代：清

隋堤何在，见晴云雪草，苍茫无际。皂帽蹇驴凭吊罢，闲忆汴京遗事。花竹梁园，烟霞艮岳，何处寻荒址。繁华销歇，断肠戍鼓声里。堪叹蛾贼纷纷，洪涛昏垫，一夕漂朱邸。只有金梁桥上月，曾照歌楼灯市。楚汉荥阳，袁曹官渡，懒去评青史。黄沙古堞，暮鸦落日飞起。
念奴娇·述感，和彭羡门韵
作者：董俞
朝代：清

英雄已矣，把吴钩抛却、唾壶敲碎。痛哭穷途同阮籍，难乞步兵佳尉。白日黄鸡，催人老去，几度中山醉。龟毛兔角，叹浮名何年遂。梦魂不到春明，读书卖卜，潇洒君平肆。落日江亭闲岸帻，赢得持螯斫鲙。故国青山，美人黄土，往事徵于鬼。桃笙豹枕，算人生惟有睡。几许奇才，与龙泉并瘗、夜光同碎。谁是黄梁初梦醒，甘作挂冠仙尉。挟瑟灯前，遗簪席上，且学淳于醉。荷衣桂桨，素怀欣此时遂。不妨轰饮悲歌，吹箫击筑，烂漫屠沽肆。淀水笭箵秋雨后，消受素莼丹鲙。词社凄凉，酒徒零落，一半嗷嗷鬼。黑甜软饱，问醉乡何如睡。韶光难再，任绯桃开罢、黄鹂啼碎。人世繁华谁占得，漫说吹箫都尉。羯鼓三挝，螺卮百罚，依旧腾腾醉。投竿抱瓮，妒君此愿先遂。还想八斗才华，金锵玉戛，如听歌钟肆。记得画堂红蜡暖，共瞰鱼羹鸠鲙。鳄浦书遥，羊城梦断，但见盈车鬼。屋梁明月，照人此际难睡。咄咄奚为，把毛锥拗折、陶泓摔碎。不艳石渠年少客，翻羡羽林诸尉。一叶何来，江边渔父，苦劝三闾醉。拂衣归去，农桑生计偏遂。看他傀儡排场，科头跣足，容我狂而肆。白苎丹枫时忆女，尝取郎官鲜鲙。杯底罗浮，胸中云梦，奇句堪惊鬼。浮生老矣，且图快饮浓睡。吾虽未见，想其人孤峭、其诗幽绝。踏遍江南江北路，雷洛壮心如铁。高卧芜城，桃花春雨，啼破黄鹂舌。请君试看，道傍多少危辙。回望三十二峰，峰峰奇削，已作多年别。石上浮邱丹灶在，不禁烟霞肠热。驱犊晴畦，捞虾暝渚，莫叹生涯拙。他时相访，共餐芝草岩雪。
思佳客 其一 和梦窗咏半面髑髅
作者：董俞
朝代：清

云雨巫山已渺茫。尚余粉靥费端相。细腰犹想藏衾内，高髻还疑坠枕傍。桃叶艇，杏花墙。一般微露断人肠。而今青草斜阳里，漫学徐妃半面妆。
思佳客 其一 和梦窗咏半面髑髅
作者：董俞
朝代：清
体裁：词

云雨巫山已渺茫。尚馀粉靥费端相。细腰犹想藏衾内，高髻还疑坠枕傍。桃叶艇，杏花墙。一般微露断人肠。而今青草斜阳里，漫学徐妃半面妆。
思佳客 其三 和梦窗咏半面髑髅
作者：董俞
朝代：清

人面桃花一样残。东风孤冢不胜寒。移时莲步空余窄，啮处樱桃已损丹。寒食路，北邙山。荒榛长夜雨漫漫。当时无限相怜惜，觅取情人试一看。
思佳客 其三 和梦窗咏半面髑髅
作者：董俞
朝代：清
体裁：词

人面桃花一样残。东风孤冢不胜寒。移时莲步空馀窄，啮处樱桃已损丹。寒食路，北邙山。荒榛长夜雨漫漫。当时无限相怜惜，觅取情人试一看。
思佳客 其二 和梦窗咏半面髑髅
作者：董俞
朝代：清

蝴蝶芳魂那可招。无端半面尚含娇。香埋秋藓藏罗袜，影断春波失翠翘。金凤慧，玉环妖。剩留双妩待人描。劝君莫作繁华想，细雨飞花一夜消。
思佳客 其四 和梦窗咏半面髑髅
作者：董俞
朝代：清

杜宇啼残一夜风，棠梨犹剪嫁衣红。曾于帘内匆匆见，却向溪边草草逢。山静悄，月朦胧，青燐数点蜡灯同。从今落尽铅华色，天女鸠荼总是空。
思佳客·和梦窗咏半面髑髅
作者：董俞
朝代：清

云雨巫山已渺茫。尚余粉靥费端相。细腰犹想藏衾内，高髻还疑坠枕傍。桃叶艇，杏花墙。一般微露断人肠。而今青草斜阳里，漫学徐妃半面妆。蝴蝶芳魂那可招。无端半面尚含娇。香埋秋藓藏罗袜，影断春波失翠翘。金凤慧，玉环妖。剩留双妩待人描。劝君莫作繁华想，细雨飞花一夜消。人面桃花一样残。东风孤冢不胜寒。移时莲步空余窄，啮处樱桃已损丹。寒食路，北邙山。荒榛长夜雨漫漫。当时无限相怜惜，觅取情人试一看。杜宇啼残一夜风，棠梨犹剪嫁衣红。曾于帘内匆匆见，却向溪边草草逢。山静悄，月朦胧，青燐数点蜡灯同。从今落尽铅华色，天女鸠荼总是空。
摸鱼儿·寄卢文子
作者：董俞
朝代：清

见小园、黄花开遍，觱篥斜阳依旧。唾壶击碎正无聊，况值悲秋时候。檐雨骤。兼数声落叶、映壁灯光瘦。浮生大谬。算龟背刮毛，马头生角，何时成就。黄梁梦，早被卢生看透。宁待疏钟残漏。建牙吹角寻常事，只爱白云翠岫。君知否。叹多少、英雄末路空回首。花前邂逅。同作醉乡游，长吟短咏，莫使双眉皱。
望湘人·咏尘
作者：董俞
朝代：清

看漠漠纷纷，絪缊缭绕，白昼非烟非雾。紫塞酸风，黄沙苦月，散漫陇云关树。十丈马头，缁衣化尽，东华旧路。记江南、春景佳时，细逐落花飞絮。谁把红牙暗度。见画梁簇簇，飘来无数。何处印香痕，爱杀玉弓微步。日长静对，虚窗弄影，傍着炉香几缕。算人世、弱草轻栖，只合清歌缓舞。
木兰花慢·对酒
作者：董俞
朝代：清

算浮生碌碌，止少得，一囊钱。且频唤索郎，亟邀欢伯，笑傲花前。富贵此生休问，尽徜徉、山水度残年。孰惯红尘短卫，饱图白社高眠。数弓隙地结茅椽。疏竹嬲溪烟。有峰际闲云，松间野鹤，相对翛然。数声渔笛何处，看斜阳、暧暧下平川。试问郁单天子，何如酒肆神仙。
木兰花慢·对酒
作者：董俞
朝代：清
体裁：词

算浮生碌碌，止少得，一囊钱。且频唤索郎，亟邀欢伯，笑傲花前。富贵此生休问，尽徜徉、山水度残年。孰惯红尘短卫，饱图白社高眠。数弓隙地结茅椽。疏竹嬲溪烟。有峰际闲云，松间野鹤，相对翛然。数声渔篴何处，看斜阳、暧暧下平川。试问郁单天子，何如酒肆神仙。
杨柳枝·春闺
作者：董俞
朝代：清

愁绝萧郎音信稀。梦中归。画帘风动六铢衣。篆烟微。小园闲却秋千索。桐花落。最怜白昼燕双飞。怨春晖。
杨柳枝·春闺
作者：董俞
朝代：清
体裁：词

愁绝萧郎音信稀。梦中归。画帘风动六铢衣。篆烟微。小园闲却鞦韆索。桐花落。最怜白昼燕双飞。怨春晖。
柳初新·寿张带三先生内君
作者：董俞
朝代：清

桂香蟾影雕栏折。喜已近、中秋节。凤箫轻按，鹿车双挽，偕隐风流高绝。绿野林泉迥别。羡樊刘、并传仙诀。掌内珠光如月。遍庭阶、芝芬兰茁。花间孟案，帘前莱綵，盛事一时誇说。遥望玉楼琼阙。待携将、玄霜绛雪。
柳初新·寿张带三先生内君
作者：董俞
朝代：清
体裁：词

桂香蟾影雕阑折。喜已近、中秋节。凤箫轻按，鹿车双挽，偕隐风流高绝。绿野林泉迥别。羡樊刘、并传仙诀。掌内珠光如月。遍庭阶、芝芬兰茁。花间孟案，帘前莱綵，盛事一时誇说。遥望玉楼琼阙。待携将、玄霜绛雪。
柳梢青 其一 江寺
作者：董俞
朝代：清

几点遥山，夕阳西下，黯黯残云。柳絮将飞，杏花初谢，江上孤村。天涯又值残春。更不禁、青衫泪痕。细雨扁舟，寒灯古寺，一个愁人。
柳梢青 其三 七里滩
作者：董俞
朝代：清

莫向江头，问他渔父，谁醉谁醒。一叶轻船，数声横玉，云树冥冥。狂奴故态堪惊。垂钓处、寒鸦乱鸣。花落鸥滩，蘋香蟹簖，潮白山青。
柳梢青 其二 赠妓
作者：董俞
朝代：清

记得年时。罗敷未嫁，碧玉初笄。纨扇深遮，双螺高绾，刚解相思。花前珍重幽期。更恰好、灯昏篆微。半饷偎人，十分浓醉，一味娇痴。
柳梢青·江寺
作者：董俞
朝代：清

几点遥山，夕阳西下，黯黯残云。柳絮将飞，杏花初谢，江上孤村。天涯又值残春。更不禁、青衫泪痕。细雨扁舟，寒灯古寺，一个愁人。记得年时。罗敷未嫁，碧玉初笄。纨扇深遮，双螺高绾，刚解相思。花前珍重幽期。更恰好、灯昏篆微。半饷偎人，十分浓醉，一味娇痴。莫向江头，问他渔父，谁醉谁醒。一叶轻船，数声横玉，云树冥冥。狂奴故态堪惊。垂钓处、寒鸦乱鸣。花落鸥滩，蘋香蟹簖，潮白山青。
桃源忆故人·别愁
作者：董俞
朝代：清

玉骢肯住人难住。漠漠征尘何处。只有芳魂似絮。飞向阳关路。绿蕉影里双鬟语。梦断风流无据。屈指凤城人去。几度纱窗雨。
水调歌头 其一 怀西江李维饶
作者：董俞
朝代：清
体裁：词

自别同心友，倏忽五春秋。不知别后消息，千里思悠悠。地占南州之胜，人在东京以上，谈笑尽风流。回想龙沙景，烂漫梦中游。云如醉，烟如怨，月如愁。荒城觱篥，不堪还倚最高楼。闻道燕山归去，复向潇湘作客，奇句锦囊收。恨乏晨风翼，与汝访丹丘。
水调歌头 其一 怀西江李维饶
作者：董俞
朝代：清

自别同心友，倏忽五春秋。不知别后消息，千里思悠悠。地占南州之胜，人在东京以上，谈笑尽风流。回想龙沙景，烂漫梦中游。云如醉，烟如怨，月如愁。荒城觱篥，不堪还倚最高楼。闻道燕山归去，复向潇湘作客，奇句锦囊收。恨乏晨风翼，与汝访丹邱。
水调歌头 其二 寿何履方
作者：董俞
朝代：清

螺盏浮琼液，鸠杖映华颠。秋来恰遇佳景，岩桂凝晴烟。本是竹溪六逸，堪入香山九老，丰韵自翛然。不作黄梁梦，惟检白云篇。柴门静，松径僻，日高眠。丹青妙理，真将笔墨当谈禅。吾欲借君彩笔，便拟写君入画，俨似画中仙。蟾影和秋色，潇洒自年年。
水调歌头·怀西江李维饶
作者：董俞
朝代：清

自别同心友，倏忽五春秋。不知别后消息，千里思悠悠。地占南州之胜，人在东京以上，谈笑尽风流。回想龙沙景，烂漫梦中游。云如醉，烟如怨，月如愁。荒城觱篥，不堪还倚最高楼。闻道燕山归去，复向潇湘作客，奇句锦囊收。恨乏晨风翼，与汝访丹邱。螺盏浮琼液，鸠杖映华颠。秋来恰遇佳景，岩桂凝晴烟。本是竹溪六逸，堪入香山九老，丰韵自翛然。不作黄梁梦，惟检白云篇。柴门静，松径僻，日高眠。丹青妙理，真将笔墨当谈禅。吾欲借君彩笔，便拟写君入画，俨似画中仙。蟾影和秋色，潇洒自年年。
水龙吟·秋日饮顾水部醉白池上
作者：董俞
朝代：清

辟疆园里秋光，蓼花小艇斜阳晚。逶迤竹径，画栏转角，碧池清浅。帘控虾须，茶烹蟹眼，鹊炉香暖。喜高人艳质，良时邂逅，俱绝妙，湖仙伴。更听阳春白雪，遏行云、鹍弦凤管。兰灯未灺，宝钗欲坠，柔情缱绻。银漏无声，玉蟾弄影，琼筵初散。算人生，惟有高歌痛饮，葡萄百盏。
江城子·咏柳
作者：董俞
朝代：清

谁将羌管奏离筵。画桥边。酒旗前。细剪春风，莺语自年年。最是青青愁不了，常泣露，更啼烟。隋堤残月影翩跹。吐香绵。暮春天。飞入玉楼，常伴玉人眠。不信柔腰刚一捻，能禁得，许多怜。
沁园春 其一 潮阳太守宋让水远惠词稿兼饷方物赋此寄赠
作者：董俞
朝代：清

所谓伊人，羊城之左，鳄蒲之傍。看五马春行，层峰矗矗，双幡夕指，涨海茫茫。鹦鹉群飞，荔枝初熟，绝胜江南樱笋乡。更堪羡，有岩花绕几，桂酒盈觞。兴来摇笔琳琅。则词赋兰台独擅场。记应阮同时，骚坛狎主，机云并驾，皇路高骧。白发词臣，青山傲吏，政治文章两不妨。相期切，惟月卿天老，清禁徊翔。
沁园春 其二 湖上送邹程村之江右
作者：董俞
朝代：清

何处逢君，西子湖边，招提画楼。叹羁客重来，不堪凝眺，才人久别，依旧风流。凤腊花轻，螺卮酒腻，痛饮豪吟夜未休。挥毫罢，看烟霞乱洒，珠玉难收。而今便往南州。听鹎鵊啼残章水秋。况玉骢芳草，王孙未返，珠帘细雨，帝子空愁。客里相逢，客中送别，此际输君汗漫游。须珍重、记相思两地，楚尾吾头。
沁园春·寿吴梅村先生六十
作者：董俞
朝代：清

千载词坛，寥寥可数，谁似先生。看奇葩四吐，扬班烂漫，灵珠盈掬，潘陆峥嵘。十捻三都，千金一字，当代风骚属老成。龙门在，任诸家百氏，孰敢争衡。廿年鹿侣欧盟，有碧水丹山世外情。记鹓班奏罢，炉烟春润，凤池散后，莲烛宵擎。文苑凋残，英雄老去，荏苒霜髭忽数茎。欣无恙，如天孙高峙，斗极常明。
沁园春·潮阳太守宋让水远惠词稿兼饷方物赋此寄赠
作者：董俞
朝代：清

所谓伊人，羊城之左，鳄蒲之傍。看五马春行，层峰矗矗，双幡夕指，涨海茫茫。鹦鹉群飞，荔枝初熟，绝胜江南樱笋乡。更堪羡，有岩花绕几，桂酒盈觞。兴来摇笔琳琅。则词赋兰台独擅场。记应阮同时，骚坛狎主，机云并驾，皇路高骧。白发词臣，青山傲吏，政治文章两不妨。相期切，惟月卿天老，清禁徊翔。何处逢君，西子湖边，招提画楼。叹羁客重来，不堪凝眺，才人久别，依旧风流。凤腊花轻，螺卮酒腻，痛饮豪吟夜未休。挥毫罢，看烟霞乱洒，珠玉难收。而今便往南州。听鹎鵊啼残章水秋。况玉骢芳草，王孙未返，珠帘细雨，帝子空愁。客里相逢，客中送别，此际输君汗漫游。须珍重、记相思两地，楚尾吾头。
泽畔
作者：董俞
朝代：清

泽畔行吟者，幽思托杳冥。孤帆收夕照，渔火乱春星。细雨寒潮白，疏烟晚岫青。殷勤怀远客，裘马日飘零。
浣溪沙 其一 夏景
作者：董俞
朝代：清

落日凉飔曲槛南。红蕉初展燕呢喃。碧树冰簟酒微酣。茉莉暗藏镂玉枕，葡萄轻染薄罗衫。笑偎莲脸不知惭。
浣溪沙 其七 春闺
作者：董俞
朝代：清

斗草归来雨湿衣，画帘春静蝶双飞。黛螺高绾绣裙低。好梦每嫌娇鸟唤，幽情只许侍儿知。小窗灯烬忆人时。
浣溪沙 其三 春游
作者：董俞
朝代：清

脉脉闲情似水流。暮江人上木兰舟。画桥西去笛声幽。客醉夕阳芳草路，鸟啼寒食杏花楼。澹烟微雨一春愁。
浣溪沙 其九 春感
作者：董俞
朝代：清

竹坞烟深禽影偏。溪桥花落浪痕圆。澹云芳草夹衣天。旧院碧桃人似梦，小窗红烛夜如年。坐残银漏阿谁怜。
浣溪沙 其二 风情
作者：董俞
朝代：清

绛蜡春醒晕粉腮。画栏斜凭溜金钗。手拈梅豆要郎猜。鸭绿双垂鸳尾带，猩红一捏凤头鞋。澹蟾偷影觑阳台。
浣溪沙 其五 离思
作者：董俞
朝代：清

孤馆寒更怅独眠。那人疑在绣衾边。欢情别恨两缠绵。记得夜深娇未睡，背灯无语立床前。鬓松腰嫩最堪怜。
浣溪沙 其八 羁游
作者：董俞
朝代：清

羁思春情两不堪。嫩寒微雨透征衫。翠堤迢递路曾谙。村寺日斜山泼黛，野塘风静水挼蓝。断肠芳草遍江南。
浣溪沙 其六 美人春睡
作者：董俞
朝代：清

细雨屏山掩绿苔。侍儿私语傍妆台。瞢腾春醉眼慵开。鸳枕暖偎红粉颊，麝煤香浸绣弓鞋。翠帏风动梦初来。
浣溪沙 其十 画
作者：董俞
朝代：清

簏簌晴窗花影垂。新茶泼雨泻缥瓷。偶拈银管蘸琉璃。青簇晚山轻似髻，绿浮春水细于丝。江南小景胜徐熙。
浣溪沙 其十一 棋
作者：董俞
朝代：清

百宝栏前暑气清。砑罗衫薄茜裙轻。枕痕一线梦初醒。闲看绿窗消蕙炷，自描红玉作棋枰。重围谁为解刘生。
浣溪沙 其十三 琴
作者：董俞
朝代：清

静院幽思半不禁。冰泉满匣泻瑶琴。阿谁知得此时心。碧沼雨馀啼鸟寂，绣帘风细落花深。小窗弹罢独沉吟。
浣溪沙 其十二 诗
作者：董俞
朝代：清

细楷吴绫点漆螺。微吟钗溜绿云窝。年来诗句断肠多。对镜漫裁金缕曲，背人偷和竹枝歌。春心一寸奈愁何。
浣溪沙 其四 前题
作者：董俞
朝代：清

侧侧东风涨绿池。燕娇莺嫩夕阳迟。踏青天气斗茶时。绮席兴酣银凿落，琐窗肠断玉参差。画船归去雨丝丝。
浣溪沙·夏景
作者：董俞
朝代：清

落日凉飔曲槛南。红蕉初展燕呢喃。碧树冰簟酒微酣。茉莉暗藏镂玉枕，葡萄轻染薄罗衫。笑偎莲脸不知惭。绛蜡春醒晕粉腮。画栏斜凭溜金钗。手拈梅豆要郎猜。鸭绿双垂鸳尾带，猩红一捏凤头鞋。澹蟾偷影觑阳台。脉脉闲情似水流。暮江人上木兰舟。画桥西去笛声幽。客醉夕阳芳草路，鸟啼寒食杏花楼。澹烟微雨一春愁。侧侧东风涨绿池。燕娇莺嫩夕阳迟。踏青天气斗茶时。绮席兴酣银凿落，琐窗肠断玉参差。画船归去雨丝丝。孤馆寒更怅独眠。那人疑在绣衾边。欢情别恨两缠绵。记得夜深娇未睡，背灯无语立床前。鬓松腰嫩最堪怜。细雨屏山掩绿苔。侍儿私语傍妆台。瞢腾春醉眼慵开。鸳枕暖偎红粉颊，麝煤香浸绣弓鞋。翠帏风动梦初来。斗草归来雨湿衣，画帘春静蝶双飞。黛螺高绾绣裙低。好梦每嫌娇鸟唤，幽情只许侍儿知。小窗灯烬忆人时。羁思春情两不堪。嫩寒微雨透征衫。翠堤迢递路曾谙。村寺日斜山泼黛，野塘风静水挼蓝。断肠芳草遍江南。竹坞烟深禽影偏。溪桥花落浪痕圆。澹云芳草夹衣天。旧院碧桃人似梦，小窗红烛夜如年。坐残银漏阿谁怜。簏簌晴窗花影垂。新茶泼雨泻缥瓷。偶拈银管蘸琉璃。青簇晚山轻似髻，绿浮春水细于丝。江南小景胜徐熙。百宝栏前暑气清。砑罗衫薄茜裙轻。枕痕一线梦初醒。闲看绿窗消蕙炷，自描红玉作棋枰。重围谁为解刘生。细楷吴绫点漆螺。微吟钗溜绿云窝。年来诗句断肠多。对镜漫裁金缕曲，背人偷和竹枝歌。春心一寸奈愁何。静院幽思半不禁。冰泉满匣泻瑶琴。阿谁知得此时心。碧沼雨馀啼鸟寂，绣帘风细落花深。小窗弹罢独沉吟。
浪淘沙·有所思
作者：董俞
朝代：清

露重叶无声。微雨秋灯。情深不见更分明。想得焚香垂手立，绣被寒轻。雁柱不飞筝。锦字谁凭。梦中犹记彩云名。桂影半窗人寂寂，依约三更。
清平乐 其一 早行
作者：董俞
朝代：清

荒亭古驿。雨送疏钟湿。饥鼠衔花灯下立。驴背一声觱篥。缁麈白帢堪悲。澹云芳草萋迷。谁把玉箫轻按，离人正是愁时。
清平乐 其二 幽思
作者：董俞
朝代：清

酒醒何处。月落溪光曙。窗外子规啼不住。真个不如归去。莫言身后虚名。难忘菰饭莼羹。契阔山中茅舍，恐他鹤怨猿惊。
清平乐·早行
作者：董俞
朝代：清

荒亭古驿。雨送疏钟湿。饥鼠衔花灯下立。驴背一声觱篥。缁麈白帢堪悲。澹云芳草萋迷。谁把玉箫轻按，离人正是愁时。酒醒何处。月落溪光曙。窗外子规啼不住。真个不如归去。莫言身后虚名。难忘菰饭莼羹。契阔山中茅舍，恐他鹤怨猿惊。
渔家傲 其一 归隐
作者：董俞
朝代：清

检点闲身犹未老。莫教名利萦怀抱。淀水莼乡归隐早。尘事少。鴐鹅飞处青山晓。此际待将愁闷扫。悠然浊酒东篱倒。拍手浩歌岩月皎。秋色好。蘋花数点潮声小。
渔家傲 其二 山寺
作者：董俞
朝代：清

云影层层千嶂裹。奇峰削出芙蓉朵。仄磴苍藤穿磊砢。幽涧坐。饮溪麋鹿闲如我。突兀珠宫留佛火。夕岚自把香坛锁。拍拍水禽冲面过。和衣卧。凉蟾一点松梢堕。
渔家傲·归隐
作者：董俞
朝代：清

检点闲身犹未老。莫教名利萦怀抱。淀水莼乡归隐早。尘事少。鴐鹅飞处青山晓。此际待将愁闷扫。悠然浊酒东篱倒。拍手浩歌岩月皎。秋色好。蘋花数点潮声小。云影层层千嶂裹。奇峰削出芙蓉朵。仄磴苍藤穿磊砢。幽涧坐。饮溪麋鹿闲如我。突兀珠宫留佛火。夕岚自把香坛锁。拍拍水禽冲面过。和衣卧。凉蟾一点松梢堕。
满庭芳 其一 春游
作者：董俞
朝代：清

岩腹欹红，湖唇罨绿，春光此处偏饶。丹襟双燕，飞过赤栏桥。人似东风无力，梨花梦、魂断难招。高楼上，玉笙吹罢，烟月总无聊。迢迢。云水阔，越王城下，独倚兰桡。叹十年行役，素发飘萧。记取三生石畔，寻旧约、几度魂消。山深处，烹苓斸术，容我伴渔樵。
满庭芳 其二 芦花
作者：董俞
朝代：清
体裁：词

岸暝侵云，江深妒雪，萧萧声遍秋风。伤心客路，摇落正相同。十月江南暮景，空凝望、烟雨冥濛。谁为伴，鸥汀紫蓼，渔舍更丹枫。孤篷。还夜泊，一声残笛，数点离鸿。更怜他寂寞，露蕊霜丛。偶尔斜阳影里，还误认、柳絮漫空。青山外，平波渺渺，几欲泣途穷。
满庭芳 其二 芦花
作者：董俞
朝代：清

岸暝侵云，江深妒雪，萧萧声遍秋风。伤心客路，摇落正相同。十月江南暮景，空凝望、烟雨冥濛。谁为伴，鸥汀紫蓼，渔舍更丹枫。孤蓬。还夜泊，一声残笛，数点离鸿。更怜他寂寞，露蕊霜丛。偶尔斜阳影里，还误认、柳絮漫空。青山外，平波渺渺，几欲泣途穷。
满庭芳·春游
作者：董俞
朝代：清

岩腹欹红，湖唇罨绿，春光此处偏饶。丹襟双燕，飞过赤栏桥。人似东风无力，梨花梦、魂断难招。高楼上，玉笙吹罢，烟月总无聊。迢迢。云水阔，越王城下，独倚兰桡。叹十年行役，素发飘萧。记取三生石畔，寻旧约、几度魂消。山深处，烹苓斸术，容我伴渔樵。岸暝侵云，江深妒雪，萧萧声遍秋风。伤心客路，摇落正相同。十月江南暮景，空凝望、烟雨冥濛。谁为伴，鸥汀紫蓼，渔舍更丹枫。孤蓬。还夜泊，一声残笛，数点离鸿。更怜他寂寞，露蕊霜丛。偶尔斜阳影里，还误认、柳絮漫空。青山外，平波渺渺，几欲泣途穷。
满江红 其一 寿张研铭五十
作者：董俞
朝代：清

五柳高斋，恰对着、一泓秋水。绕溪畔、檀栾婉娈，轻鸥飞起。菜甲风前薿薿绿，豆花雨后垂垂紫。问何人、负耒学庞公，贤如此。白藤杖，青棕履。红螺盏，乌皮儿。看豪吟痛饮，诚哉名士。蒋径久忘宾与主，蘧年莫问非和是。但相逢、箕踞对斜晖，浮春蚁。
满江红 其三 寄怀陈山农
作者：董俞
朝代：清

寄语陈郎，还记得、吴趋行乐。明月夜、鹍弦凤管，共倾凿落。迟日玉枰花下艇，翠微蜡屐烟中阁。想那年、光景总消魂，浑如昨。且学织，桃椎屩。且学卖，韩康药。又何妨远蹈，芜城跨鹤。况是竹西歌吹地，一时琴酒堪栖托。问董生、踪迹近如何，仍漂泊。
满江红 其二 重到西湖忆旧
作者：董俞
朝代：清

绣甸春浓，酒帘外、青山无数。还记得、桃花满院，刘郎前度。红烛画桡临别酒，碧箫残雨相思路。看韶光、零落断桥边，斜阳暮。无限景，烟中树。无限意，风前絮。对澄湖如镜，玉人何处。艳影尚疑花欲笑，丽情只有莺能诉。叹西泠、松柏自年年，风流误。
满江红 其四 丁未夏泖，滨人剖蚌得径寸大珠，赋此纪异
作者：董俞
朝代：清

三泖凄凉，忽变作、珠池璀璨。岂果有、孟尝廉吏，夜光复焕。何处忽收鲛客泪，谁人敢把骊龙探。看荧荧、火齐掌中圆。非常玩。赤水曲，昆仑岸。象罔索，离朱瞰。怪江干夜夜，蟾辉同烂。金错剖来胎似玉，晶盘擎出光微绀。似匹夫、怀宝罪何辞，还堪叹。
满江红 其四 丁未夏泖，滨人剖蚌得径寸大珠，赋此纪异
作者：董俞
朝代：清
体裁：词

三泖凄凉，忽变作、珠池璀璨。岂果有、孟尝廉吏，夜光复焕。何处忽收鲛客泪，谁人敢把骊龙探。看荧荧、火齐掌中圆。非常玩。赤水曲，昆崙岸。象罔索，离朱瞰。怪江干夜夜，蟾辉同烂。金错剖来胎似玉，晶盘擎出光微绀。似匹夫、怀宝罪何辞，还堪叹。
满江红·寿张研铭五十
作者：董俞
朝代：清

五柳高斋，恰对着、一泓秋水。绕溪畔、檀栾婉娈，轻鸥飞起。菜甲风前薿薿绿，豆花雨后垂垂紫。问何人、负耒学庞公，贤如此。白藤杖，青棕履。红螺盏，乌皮儿。看豪吟痛饮，诚哉名士。蒋径久忘宾与主，蘧年莫问非和是。但相逢、箕踞对斜晖，浮春蚁。绣甸春浓，酒帘外、青山无数。还记得、桃花满院，刘郎前度。红烛画桡临别酒，碧箫残雨相思路。看韶光、零落断桥边，斜阳暮。无限景，烟中树。无限意，风前絮。对澄湖如镜，玉人何处。艳影尚疑花欲笑，丽情只有莺能诉。叹西泠、松柏自年年，风流误。寄语陈郎，还记得、吴趋行乐。明月夜、鹍弦凤管，共倾凿落。迟日玉枰花下艇，翠微蜡屐烟中阁。想那年、光景总消魂，浑如昨。且学织，桃椎屩。且学卖，韩康药。又何妨远蹈，芜城跨鹤。况是竹西歌吹地，一时琴酒堪栖托。问董生、踪迹近如何，仍漂泊。三泖凄凉，忽变作、珠池璀璨。岂果有、孟尝廉吏，夜光复焕。何处忽收鲛客泪，谁人敢把骊龙探。看荧荧、火齐掌中圆。非常玩。赤水曲，昆仑岸。象罔索，离朱瞰。怪江干夜夜，蟾辉同烂。金错剖来胎似玉，晶盘擎出光微绀。似匹夫、怀宝罪何辞，还堪叹。
点绛唇·柬友
作者：董俞
朝代：清

泉冷云深，仙翁静爱青山宿。晓松如沐。夕涧幽禽浴。舴艋归来，独对群峰簇。炉烟馥。满庭黄菊。帘捲秋塘绿。
玉蝴蝶 其一 病鹤
作者：董俞
朝代：清

本是青田仙客，暂辞碧落，谪向尘寰。极望蓬瀛万里，天路漫漫。林飔急、缟衣凋素，岩日澹、砂顶摧丹。夜方寒。声微力弱，难彻云端。媻跚。不翔吴市，未归华表，孰驾缑山。独立寒溪，自憎形影遽衰残。篱落边、漫随鸡鹜，女床侧、空羡鹓鸾。近雕栏。有人相对，同病堪叹。
玉蝴蝶 其二 上巳
作者：董俞
朝代：清

试入翠屏深处，花潭竹坞，恰恰啼莺。此日流觞曲水，更忆兰亭。曲尘波、娇云冉冉，蘅皋路、香雨冥冥。画楼凭。柔蓝一抹，日澹烟轻。分明。柳桥西转，香车宝扇，曾见娉婷。翠袖朱阑，隔花微笑眼波横。合欢鞋、绣帮三寸，同心结、綵缕千层。暮蟾生。画艭归去，几点纱灯。
玉蝴蝶·病鹤
作者：董俞
朝代：清

本是青田仙客，暂辞碧落，谪向尘寰。极望蓬瀛万里，天路漫漫。林飔急、缟衣凋素，岩日澹、砂顶摧丹。夜方寒。声微力弱，难彻云端。媻跚。不翔吴市，未归华表，孰驾缑山。独立寒溪，自憎形影遽衰残。篱落边、漫随鸡鹜，女床侧、空羡鹓鸾。近雕栏。有人相对，同病堪叹。试入翠屏深处，花潭竹坞，恰恰啼莺。此日流觞曲水，更忆兰亭。曲尘波、娇云冉冉，蘅皋路、香雨冥冥。画楼凭。柔蓝一抹，日澹烟轻。分明。柳桥西转，香车宝扇，曾见娉婷。翠袖朱阑，隔花微笑眼波横。合欢鞋、绣帮三寸，同心结、綵缕千层。暮蟾生。画艭归去，几点纱灯。
瑞鹤仙·寿鹤沙许太史
作者：董俞
朝代：清

羡归来昼锦。许安石东山，暂时高枕。深秋露华冷。正丹枫半醉，黄花弄影。楼空人静。倚胡床、蟾光万顷。试遥看、数点青螺，一片蓬瀛佳景。还省。銮坡视草，芸署裁诗，玉堂仙境。雕戈画戟，把江山来重整。荷君恩，且著莱衣戏舞，绿鬓韶华正永。尽教他、徐按笙歌，流霞细饮。
瑶台第一层·九日集莼渔爽阁
作者：董俞
朝代：清

百尺楼头任骋望，参差远树稠。断云螺髻，斜阳鸦背，更豁双眸。芳筵黄菊，满酌频斟，宾主风流。珠帘捲，把银筝徐炙，玉斝频浮。优游。秋高爽阁，人生行乐复何求。餐英骚思，题糕逸兴，彩笔赓酬。画檐凉月涌，爱清光、欲去还留。荡归舟，渐縠纹溪暝，亚字城秋。
生查子·别意
作者：董俞
朝代：清

高楼酒一卮，肠断分离处。前夜秣陵花，今夜潇湘雨。独倚木兰桡，酒醒山无数。试问此时心，心似秋莲苦。
画堂春 其一 咏美人足，和友人韵
作者：董俞
朝代：清

凤头低落画裙边。绣帮三寸花鲜。凌波何幸遇婵娟。瓣瓣生莲。怪杀夜来狂甚，温香一捻堪怜。玉趺褪尽软行缠。被底灯前。
画堂春 其二 咏美人目，和友人韵
作者：董俞
朝代：清

销魂全在眼波秋。盈盈怕见春愁。暮江人去正凝眸。粉泪难收。密意灯前频送，幽情扇底微钩。绣帏斜睨半含羞。别样风流。
画堂春·咏美人足，和友人韵
作者：董俞
朝代：清

凤头低落画裙边。绣帮三寸花鲜。凌波何幸遇婵娟。瓣瓣生莲。怪杀夜来狂甚，温香一捻堪怜。玉趺褪尽软行缠。被底灯前。销魂全在眼波秋。盈盈怕见春愁。暮江人去正凝眸。粉泪难收。密意灯前频送，幽情扇底微钩。绣帏斜睨半含羞。别样风流。
百字令·赠周冈生日
作者：董俞
朝代：清

当年公瑾，早三五文社，誉蜚龙腹。滚滚毫端誇丽藻，不数江潘海陆。探得灵珠，夺来花簟，久侧时贤目。沉冥埋照，一杯常满醽醁。回想玉勒京华，侯鲭分饷，华馆燃红烛。赋罢凌云词客老，空赏谈天炙毂。笔傲千秋，丹成九转，长啸须眉绿。官衙昼静，春风吹动苜蓿。
眼儿媚·重过维扬
作者：董俞
朝代：清

乱蝉衰柳泣邗沟。舴艋是重游。青山不改，红蕖将吐，白了人头。数声画角残阳里，羁客易悲秋。多应惹起，十年旧梦，一片闲愁。
祝英台近·会稽道中，用辛稼轩韵
作者：董俞
朝代：清
体裁：词

霁烟轻，凉月澹，肠断西陵浦。松露廉纤，洒遍篷窗雨。可怜旧日青山，无人吟眺，算谁肯、移家暂住。凭阑觑。几株垂柳阴边，属玉遥堪数。万壑千岩，犹记虎头语。任他客帽频欹，村醪半醉，聊目送、乱云归去。
祝英台近·会稽道中，用辛稼轩韵
作者：董俞
朝代：清

霁烟轻，凉月澹，肠断西陵浦。松露廉纤，洒遍蓬窗雨。可怜旧日青山，无人吟眺，算谁肯、移家暂住。凭阑觑。几株垂柳阴边，属玉遥堪数。万壑千岩，犹记虎头语。任他客帽频欹，村醪半醉，聊目送、乱云归去。
红林檎近·送张忍斋先生之广陵，和周美成韵
作者：董俞
朝代：清

云影轻蘋袅，雨丝残桂香。鸥烟浮远屿，渔火乱横塘。江上青山如画，最喜尽入蓬窗。邗沟衰柳啼妆。何处弄丝簧。万里滇南客，筑室老莼乡。淋漓翰墨，凤流不数齐梁。想芜城夕照，紫萸翠袖，登高倾尽菊花觞。
绮罗香·饮周广庵寓斋
作者：董俞
朝代：清

燕掠莲香，蝉吟槐碧，渐觉凉生残夏。小院虾帘，骤雨银河倒泻。怪悲歌、燕市淋漓，喜顾曲、周郎蕴籍。漫愁他、花月销魂，十千频醉新丰舍。看君金马玉勒，有闲情丽藻，才凌鲍谢。锦色瑶笺，多在雪廊风榭。凭彩笔、细为平章，算红友、何如仆射。尽君王、赏罢凌云，西园难问价。
花犯·和莼渔咏小圃醉芙蓉作
作者：董俞
朝代：清

绕秋池、名姝偃仰，晨妆镜中彻。蛾眉匀净，渐暖日微酣，分外娇绝。雪儿小字，凭改唤、红儿丰韵别。记偷觑、粉腮羞晕，画帘风乍揭。昨夜梨花梦醒，海棠魂映，一片晚霞秋月。吟赏处，疑仙手、芳痕重捏。知还想、锦城艳丽，且试看、繁葩当槛列。预愁那、玉容憔悴，金樽寒夜歇。
苏幕遮·闺思
作者：董俞
朝代：清

碧梧轻，红叶软。莺语无聊，顿觉芳菲浅。鸳帐梦回金钏匾。约得邻姬，双陆闲消遣。别愁浓，清泪泫。郎似杨花，妾似红蕉卷。漫把绣衫双扣撚。柔肠不禁车轮转。
菩萨蛮 其一 别恨
作者：董俞
朝代：清

芳塘弱柳波纹碧。画楼香雨花光湿。梦断晓钟残。床堆绣被闲。漫将沉水爇。心似丁香结。啮指暗寻思。相逢定几时。
菩萨蛮 其七 湖舫宴集赠友
作者：董俞
朝代：清

南屏已作三年别。倦游相对花如雪。行到画桥边。斜阳正可怜。绿蓑香雨小。横笛孤山晓。同泛鄂君舟。湖烟淡不收。
菩萨蛮 其七 湖舫宴集赠友
作者：董俞
朝代：清
体裁：词

南屏已作三年别。倦游相对花如雪。行到画桥边。斜阳正可怜。绿蓑香雨小。横篴孤山晓。同泛鄂君舟。湖烟淡不收。
菩萨蛮 其三 秋景
作者：董俞
朝代：清

草堂人去烟光夕。藕花残雨银塘碧。蝶梦此时幽。蝉吟一院秋。庭梧飘玉砌。曲磴茶烟细。独坐数归禽。疏钟逗远林。
菩萨蛮 其二 闺情
作者：董俞
朝代：清

画帘簌簌梧桐雨，晚妆初罢娇无语。灯下强偎人，罗衫涴酒痕。肌香温绣被。蹙损眉山翠。未惯是双眠。须郎着意牵。
菩萨蛮 其二 闺情
作者：董俞
朝代：清
体裁：词

画帘簌蔌梧桐雨，晚妆初罢娇无语。灯下强偎人，罗衫涴酒痕。肌香温绣被。蹙损眉山翠。未惯是双眠。须郎着意牵。
菩萨蛮 其五 怀友
作者：董俞
朝代：清

去年元夕和君别。今年又见梅如雪。寒雁一声声。君从何处听。愁来浑似醉。彼此同憔悴。烟艇暮江寒。谁怜行路难。
菩萨蛮 其六 良会
作者：董俞
朝代：清

凤钗欲溜欹香枕。枣花飞堕鸳鸯锦。漫爇玉炉香。那愁今夜长。癫狂真个醉。不放檀郎睡。些事最消魂。啼痕和齿痕。
菩萨蛮 其四 梅花
作者：董俞
朝代：清

断桥雪霁溪声冷。溪边数点寒鸦影。山店暝钟来。垂垂花正开。羁愁凝望处。玉笛吹香雨。瘦萼不禁春。折来愁杀人。
菩萨蛮 其四 梅花
作者：董俞
朝代：清
体裁：词

断桥雪霁溪声冷。溪边数点寒鸦影。山店暝钟来。垂垂花正开。羁愁凝望处。玉篴吹香雨。瘦萼不禁春。折来愁杀人。
菩萨蛮·别恨
作者：董俞
朝代：清

芳塘弱柳波纹碧。画楼香雨花光湿。梦断晓钟残。床堆绣被闲。漫将沉水爇。心似丁香结。啮指暗寻思。相逢定几时。画帘簌簌梧桐雨，晚妆初罢娇无语。灯下强偎人，罗衫涴酒痕。肌香温绣被。蹙损眉山翠。未惯是双眠。须郎着意牵。草堂人去烟光夕。藕花残雨银塘碧。蝶梦此时幽。蝉吟一院秋。庭梧飘玉砌。曲磴茶烟细。独坐数归禽。疏钟逗远林。断桥雪霁溪声冷。溪边数点寒鸦影。山店暝钟来。垂垂花正开。羁愁凝望处。玉笛吹香雨。瘦萼不禁春。折来愁杀人。去年元夕和君别。今年又见梅如雪。寒雁一声声。君从何处听。愁来浑似醉。彼此同憔悴。烟艇暮江寒。谁怜行路难。凤钗欲溜欹香枕。枣花飞堕鸳鸯锦。漫爇玉炉香。那愁今夜长。癫狂真个醉。不放檀郎睡。些事最消魂。啼痕和齿痕。南屏已作三年别。倦游相对花如雪。行到画桥边。斜阳正可怜。绿蓑香雨小。横笛孤山晓。同泛鄂君舟。湖烟淡不收。
菩萨蛮·秦邮夜泊
作者：董俞
朝代：清

秦邮城外湖千顷，烟蒲夜宿鵁鶄冷。水面月痕生，东风舴猛轻。望中青欲雨。贞女祠边树。酒酽烛花垂。一编淮海词。
落花篇
作者：董俞
朝代：清

东风绿遍芳洲草，春昼落花啼鴂早。片片朝萦上苑烟，毵毵夕覆长安道。长安美人惜落花，落花飞去堕谁家？晓看青镜愁红粉，暮掩珠楼泣绛纱。珠楼红粉须臾变，帝里繁华君不见。一夜飘飖长信阶，数枝零落昭阳殿。长信昭阳月影低，边笳横笛紫烟迷。渭城倡妇承歌扇，枌社游人拂马蹄。愿为舞蝶栖芳墅，愿作流莺隐翠堤。金堤玉墅几千里，黯黯馀香沉绿水。玳瑁筵前雪乱飞，珍殊帘外风先起。舞雪回风可奈何，春闺少女叹蹉跎。此时攀条垂玉箸，此时掩袂蹙双蛾。别有征夫泪沾臆，雁沙龙塞无消息。金谷园中不见人，玉门关外长相忆。落花落花诚可怜，尊前一曲箜篌弦。花茵醉卧不归去，明日重来应泫然。
蓦山溪·西湖
作者：董俞
朝代：清

湖光如镜，双桨凌波去。莺语正钩辀，遍长堤、落红飞絮。归来半醉，肠断玉楼人，莲叶带，藕丝衫，斜倚阑干暮。柔蓝几叠，湿影联残雾。暝树带钟声，浑忘却、画桥归路。花时月夕，赢得此身闲，鹦鹉盏，凤凰槽，莫把韶光误。
虞美人 其一 相逢
作者：董俞
朝代：清

海棠憔悴春光去。白昼廉纤雨。琐窗愁坐正思侬。恰好画堂深处蓦相逢。绣裙窣地双鸳小。妒杀腰支袅。博山香细酒微温。无奈娇波灯下最撩人。
虞美人 其三 旅怀
作者：董俞
朝代：清

晚峰斜带秋云碧。闷坐羁怀积。楚江迢递梦难通。愁看别时红豆绣囊中。小楼隙月风争细。落叶吟香砌。酒醒灯暗画帘垂。试问此时心事阿谁知。
虞美人 其二 感旧
作者：董俞
朝代：清

碧蟾偷弄梧桐影。屈戍霜华冷。玉人何处夜烧香。记取画栏西转曲池傍。别来瘦损腰如削。还忆花前约。此生无刻不关情。最是兰膏欲灺酒初醒。
虞美人 其五 渡江述怀
作者：董俞
朝代：清

夜阑怕向蓬窗睡。谙尽孤眠味。长江笑我往来频。况是早春时候倍愁人。从前好景都辜负。总为儒冠误。此身底事不能闲。赢得半江风雪浪如山。
虞美人 其四 登太白酒楼
作者：董俞
朝代：清

齐山几点青螺小。千尺寒波绕。无端舟楫往来忙。试问千秋谁似谪仙狂。孤城画角烟初暝。望断江南信。劝君此处莫凭楼。只恐白云飞去不胜愁。
虞美人·相逢
作者：董俞
朝代：清

海棠憔悴春光去。白昼廉纤雨。琐窗愁坐正思侬。恰好画堂深处蓦相逢。绣裙窣地双鸳小。妒杀腰支袅。博山香细酒微温。无奈娇波灯下最撩人。碧蟾偷弄梧桐影。屈戍霜华冷。玉人何处夜烧香。记取画栏西转曲池傍。别来瘦损腰如削。还忆花前约。此生无刻不关情。最是兰膏欲灺酒初醒。晚峰斜带秋云碧。闷坐羁怀积。楚江迢递梦难通。愁看别时红豆绣囊中。小楼隙月风争细。落叶吟香砌。酒醒灯暗画帘垂。试问此时心事阿谁知。齐山几点青螺小。千尺寒波绕。无端舟楫往来忙。试问千秋谁似谪仙狂。孤城画角烟初暝。望断江南信。劝君此处莫凭楼。只恐白云飞去不胜愁。夜阑怕向蓬窗睡。谙尽孤眠味。长江笑我往来频。况是早春时候倍愁人。从前好景都辜负。总为儒冠误。此身底事不能闲。赢得半江风雪浪如山。
虞美人·长夏旅怀
作者：董俞
朝代：清

九衢车马纷如蚁。暍死红尘里。夕阳城阙乱啼乌。遥望蓟丘烟树总模糊。客窗梦又归家去。竹冷泉深处。此时谁凭曲阑干。料想池荷开罢没人看。
蝶恋花 其一 虎阜僧阁
作者：董俞
朝代：清

检点韶光春又去。羁思无聊，暂借吴山住。寂寂招提花几树。荒岩只有幽禽语。惆怅故人分手处。目断双鱼，良会浑无据。欹枕小楼听夜雨。相思一点灯光聚。
蝶恋花 其三 送彭羡门往吴门
作者：董俞
朝代：清

匆匆无计留君住。分手江亭，芳草廉纤雨。风雅而今谁共语。画桥怅望帆飞处。约道重来三月暮。开遍酴醾，荏苒春光去。若到金阊君记取。愁多莫赋销魂句。
蝶恋花 其二 赠妓
作者：董俞
朝代：清

茜裙窣地腰支颤。梅豆抛人，低露黄金钏。绿醑殷勤郎自劝。兴酣渐觉娇波缓。笑剔银灯回粉面。旋脱罗衫，瑞雪胸前见。鸳帐横陈红玉软。怜他臂上双弯暖。
蝶恋花 其二 赠妓
作者：董俞
朝代：清
体裁：词

茜裙窣地腰支颤。梅豆抛人，低露黄金钏。绿醑殷勤郎自劝。兴酣渐觉娇波缓。笑剔银灯回粉面。旋脱罗衫，瑞雪胸前见。鸳帐横陈红玉软。怜他臂上双弯煖。
蝶恋花·虎阜僧阁
作者：董俞
朝代：清

检点韶光春又去。羁思无聊，暂借吴山住。寂寂招提花几树。荒岩只有幽禽语。惆怅故人分手处。目断双鱼，良会浑无据。欹枕小楼听夜雨。相思一点灯光聚。茜裙窣地腰支颤。梅豆抛人，低露黄金钏。绿醑殷勤郎自劝。兴酣渐觉娇波缓。笑剔银灯回粉面。旋脱罗衫，瑞雪胸前见。鸳帐横陈红玉软。怜他臂上双弯暖。匆匆无计留君住。分手江亭，芳草廉纤雨。风雅而今谁共语。画桥怅望帆飞处。约道重来三月暮。开遍酴醾，荏苒春光去。若到金阊君记取。愁多莫赋销魂句。
行香子·秋思
作者：董俞
朝代：清

秋浦溶溶。秋岭重重。怅登临、水杳山穷。愁人心上，何处相逢。在雁声边，叶声外，雨声中。三秋作客，十年心事，恨迢遥、芳讯难通。炉烟初碧，灯芯徒红。任羁怀冷，吟怀淡，酒怀慵。
调笑令·春日
作者：董俞
朝代：清

银蒜。银蒜。遮了东风一半。门前日影初残。犹见微峰远山。山远。山远。风送残红片片。
谒金门·山寺
作者：董俞
朝代：清

山欲暝。山半一声孤磬。两两野猿攀绝磴。寒潭落日净。帘内老僧入定。帘外松花满径。古殿石灯金粟影。心珠常自莹。
贺新郎 其一 怀陈其年
作者：董俞
朝代：清

试数词坛彦。惟陈生、奇葩逸藻，波腾云卷。手展麦光倾八斗，竞道扬班再见。听清论、靡靡忘倦。海内真才能有几，叹从来、风雅时人贱。休浪诩，雕虫擅。石城花月同留恋。正良宵、银筝翠袖，鸾笺题遍。别后酒徒零落尽，尔我飘飖蓬转。止馀得、愁丝恨片。不信董公称健者，已十年、瘦损风尘面。空搔首，泪如霰。
贺新郎 其三 为归悬弓纳姬作
作者：董俞
朝代：清

孰为归生老。看翛然乌巾鹤氅，风姿犹好。偏喜镜台容易觅，扇底嫣然一笑。况才比、温郎还妙。架上彩毫应秃尽，须另寻、银管青螺扫。知长夜，被花恼。莫嗤秋燕同潦倒。问平生、容成秘术，些些可晓。种玉仙缘天付与，消受翠鬟娇小。真妒杀、鹊桥天表。但得茂陵人似玉，任白头、大妇贻诗诮。诧掌上，明珠耀。
贺新郎 其二 偶作
作者：董俞
朝代：清

贫也原非病。怅萧然、桑枢蓬溜，褐衣尘甑。底事屋梁恒仰面，赢得穷愁愈甚。请从此、停披辍咏。谢绝墨卿毛颖辈，任江花、零落边笥罄。北窗下，惟高枕。莫誇繁露才名盛。到如今、下帷何用，窥园不禁。蛮触功名安足贵，早己邯郸睡醒。况穷达、从来有命。暇日支筇携斗酒，正花时、不负登临兴。谁似我，麋鹿性。
贺新郎·怀陈其年
作者：董俞
朝代：清

试数词坛彦。惟陈生、奇葩逸藻，波腾云卷。手展麦光倾八斗，竞道扬班再见。听清论、靡靡忘倦。海内真才能有几，叹从来、风雅时人贱。休浪诩，雕虫擅。石城花月同留恋。正良宵、银筝翠袖，鸾笺题遍。别后酒徒零落尽，尔我飘飖蓬转。止馀得、愁丝恨片。不信董公称健者，已十年、瘦损风尘面。空搔首，泪如霰。贫也原非病。怅萧然、桑枢蓬溜，褐衣尘甑。底事屋梁恒仰面，赢得穷愁愈甚。请从此、停披辍咏。谢绝墨卿毛颖辈，任江花、零落边笥罄。北窗下，惟高枕。莫誇繁露才名盛。到如今、下帷何用，窥园不禁。蛮触功名安足贵，早己邯郸睡醒。况穷达、从来有命。暇日支筇携斗酒，正花时、不负登临兴。谁似我，麋鹿性。孰为归生老。看翛然乌巾鹤氅，风姿犹好。偏喜镜台容易觅，扇底嫣然一笑。况才比、温郎还妙。架上彩毫应秃尽，须另寻、银管青螺扫。知长夜，被花恼。莫嗤秋燕同潦倒。问平生、容成秘术，些些可晓。种玉仙缘天付与，消受翠鬟娇小。真妒杀、鹊桥天表。但得茂陵人似玉，任白头、大妇贻诗诮。诧掌上，明珠耀。
赠西陵吴兴公
作者：董俞
朝代：清

江城腊月雪花白，层冰峨峨照大泽。北风夜卷鸿雁号，念子犹为倦游客。君家正对天目山，江涛日夜鸣潺湲。翻然仗剑游淮泗，中都旧是兴王地。百战关河骨已枯，英雄割据何代无？昔人事业随流水，高歌击筑浮云徂。吴子生平重然诺，百年意气真堪托。肘后常悬数石弓，腰间屡吼千金锷。酒酣耳热兴飞扬，新诗往往凌寥廓。目下坎壈何足悲，人生富贵安可知？乌啼哑哑鼓声曙，明朝匹马下邳去。
踏莎行 其一 佳人
作者：董俞
朝代：清

绣袜留香，罗裙拂翠。盈盈绝称韶光媚。漫将团扇掩娇羞，风流偏解怜夫婿。燕妒双栖，莲惭并蒂。酒酣百种春情昵。小屏低槛月朦胧，云鬟压枕花香细。
踏莎行 其三 落花
作者：董俞
朝代：清

狼藉金铺，飘零玉溆。蔫红皱白随风舞。残枝袅袅怨斜阳，玉环飞燕俱尘土。蝶泥馀香，莺辞荒圃。画桥客散濛濛雨。美人睡起正凭栏，娇波凝瞩愁无语。
踏莎行 其三 落花
作者：董俞
朝代：清
体裁：词

狼藉金铺，飘零玉溆。蔫红皱白随风舞。残枝袅袅怨斜阳，玉环飞燕俱尘土。蝶泥馀香，莺辞荒圃。画桥客散濛濛雨。美人睡起正凭阑，娇波凝瞩愁无语。
踏莎行 其二 春望
作者：董俞
朝代：清

陌柳飘绵，园梨糁雪。红亭绿酒人离别。春光不是别离时，别离偏向春时节。旧梦无痕，新愁似结。乱鸦啼处山千叠。渔灯点点隔江明，蘋似带雨波声咽。
踏莎行 其四 落花
作者：董俞
朝代：清
体裁：词

桃片萦烟，梨花堕雪。画楼惆怅闻啼鴂。红妆掩泪诉东君，低回欲向枝头别。可是娇姿，风姨妒绝。顿教一夜芳菲歇。而今算作未开时，何须檀板悲歌咽。
踏莎行 其四 落花
作者：董俞
朝代：清

桃片萦烟，梨花堕雪。画楼惆怅闻啼鴂。红妆掩泪诉东君，低回欲向枝头别。可是娇姿，风姨妒绝。顿教一夜芳菲歇。而今算做未开时，何须檀板悲歌咽。
踏莎行·佳人
作者：董俞
朝代：清

绣袜留香，罗裙拂翠。盈盈绝称韶光媚。漫将团扇掩娇羞，风流偏解怜夫婿。燕妒双栖，莲惭并蒂。酒酣百种春情昵。小屏低槛月朦胧，云鬟压枕花香细。陌柳飘绵，园梨糁雪。红亭绿酒人离别。春光不是别离时，别离偏向春时节。旧梦无痕，新愁似结。乱鸦啼处山千叠。渔灯点点隔江明，蘋似带雨波声咽。狼藉金铺，飘零玉溆。蔫红皱白随风舞。残枝袅袅怨斜阳，玉环飞燕俱尘土。蝶泥馀香，莺辞荒圃。画桥客散濛濛雨。美人睡起正凭栏，娇波凝瞩愁无语。桃片萦烟，梨花堕雪。画楼惆怅闻啼鴂。红妆掩泪诉东君，低回欲向枝头别。可是娇姿，风姨妒绝。顿教一夜芳菲歇。而今算做未开时，何须檀板悲歌咽。
踏莎行·咏蟋蟀
作者：董俞
朝代：清

切切凄凄，叨叨絮絮。西风驿路伤心处。明知枕畔不堪听，何劳故傍疏灯语。古迹丹枫，寒城白苎。便须谱入悲秋句。玉人起坐泪阑干，声声断续纱窗曙。
醉春风·闺恨
作者：董俞
朝代：清

一树繁花摆。少个人儿在。阑干暗拍费沉吟，悔。悔。悔。错剪云鬟，虚传锦札，相思空害。拚得分开罢。双泪罗襟洒。枕馀衾剩为何人，待。待。待。屈指幽期，几番误了，韶华难买。
醉蓬莱·贺宋荔裳观察得子
作者：董俞
朝代：清

羡兰台词客，久擅雕龙，年华未老。肮脏风尘，喜宦情偏好。醉墨霏烟，吟船弄月，梦断吴山晓。桃叶江边，莫愁湖畔，春风来早。欣睹琼阶，桂枝初长，佳气充闾，金线绣褓。玉骨非凡，似神驹騕袅。此际香闺，红妆群拥，看轩渠含笑。子夜笙歌，沉沉凤蜡，玉山醉倒。
长相思 其一 山屏
作者：董俞
朝代：清

山鸟啼。水鸟啼。水阔山青路欲迷。愁他双桨迟。酒醒时。梦醒时。花又无聊月又低。莫教羌管吹。
长相思 其二 雨后
作者：董俞
朝代：清

梅花天。杏花天。春在前溪梅杏边。花开两岸烟。风满船。雨满船。风雨寒灯夕不眠。愁来更可怜。
长相思·山屏
作者：董俞
朝代：清

山鸟啼。水鸟啼。水阔山青路欲迷。愁他双桨迟。酒醒时。梦醒时。花又无聊月又低。莫教羌管吹。梅花天。杏花天。春在前溪梅杏边。花开两岸烟。风满船。雨满船。风雨寒灯夕不眠。愁来更可怜。
阮郎归·风情
作者：董俞
朝代：清

绿蕉残梦雨丝丝。黄莺飞去迟。玉郎偷影入罗帏。巫山路不迷。湘簟滑，翠钿欹。灯花双穗垂。凭肩密约两心知。香唇暗啮时。
青玉案 其一 滕王阁
作者：董俞
朝代：清

萍踪又踏章门路。正高阁、斜阳暮。寂寞一尊空吊古。秋水长天，落霞孤鹜，端的才人句。云帆极目纷来去。槛外江流自吞吐。试问昔人高会处。渔歌四起，藕花萧瑟，依旧西山雨。
青玉案 其二 忆旧
作者：董俞
朝代：清

东风吹绽丁香树。又陌上、飘残絮。肠断画桥门掩处。莺啼蝶舞。小楼曲榭，记是秋娘住。而今楚峡行云去。目断鸿笺春又暮。寂寞西陵松柏路。桃花旧院，春风如笑，悔把佳期误。
青玉案·滕王阁
作者：董俞
朝代：清

萍踪又踏章门路。正高阁、斜阳暮。寂寞一尊空吊古。秋水长天，落霞孤鹜，端的才人句。云帆极目纷来去。槛外江流自吞吐。试问昔人高会处。渔歌四起，藕花萧瑟，依旧西山雨。东风吹绽丁香树。又陌上、飘残絮。肠断画桥门掩处。莺啼蝶舞。小楼曲榭，记是秋娘住。而今楚峡行云去。目断鸿笺春又暮。寂寞西陵松柏路。桃花旧院，春风如笑，悔把佳期误。
风入松·寄张蓼匪先生
作者：董俞
朝代：清

深秋绿野桂将残。烟染檀栾。画帘欹枕无馀事，红牙度、香袅屏山。回想年时塞上，雪花驼帐初寒。从来勇退急流难。赢得身闲。初衣婵媛真堪羡，又何须、跨鲤乘鸾。容我鹿门负耒，同君鹤浦投竿。
鹊桥仙·清明
作者：董俞
朝代：清

莺声似曲，花光如醉，玉溆波纹微皱。乱烟苦雨近黄昏，又酝酿、清明时候。迢迢欢梦，厌厌酒病，小院坐残银漏。情知薄倖不归来，犹自把、绣衾薰透。
天仙子·除夕
作者：董儒龙
朝代：清
体裁：词

蓬矢桑弧男子事。题柱请缨畴昔志。英雄何必以家为，何节气，何年岁。遇盏便倾逢枕睡。何事比来情景异。睡也不成倾不醉。迢迢清夜岁云徂，星欲晦，霜初坠。爆竹一声心共碎。
辑自《宜兴县志》Author:董儒龙御街行·晚望
作者：董儒龙
朝代：清
体裁：词

熏风好处行人路。莺舌巧，榆钱舞。天长草树接云霄，野阔牛羊如鹜。晚烟绿涨，夕阳红淡，又早千山暮。农家筑就新场圃，麦未刈，秧先布。荒村灯火夜寥寥，夫妇牛衣中语。可堪凄断，一声画角，吹彻楼头戌。
假后寄故园兄弟
作者：董元度
朝代：清

吾庐回首白云深，马颊河干有杜林。寸草频年霜露感，尺书远道弟兄心。对床夜雨怀坡颍，策杖名山负向禽。补被一肩书数卷，漫从车笠较升沈。
冬杪太史王丈西园先生暨之岩侍御绍衣翼子两同年邀同李云卜先生虞典孝廉游陶然亭
作者：董元度
朝代：清

澹日冷平皋，寒林倚荒圃。招邀上孤亭，不记春前路。忆昨早春游，晞阳媚烟树。冰开新水融，芦长才如箸。隔林红杏花，啼莺不知处。日月曾几何，苍凉失其故。一年京雒中，十丈迷尘雾。何期心眼开，噩梦如初寤。高坐敞虚窗，廓然成野趣。庾公兴不浅，少长惬情愫。逝景不可追，兹游良不误。
夜雨读朱太史次筠李上舍蟠木联句见示诗慨然感赋
作者：董元度
朝代：清

屋漏夜淙淙，新旧雨相续。短檠伴深更，嗒然同槁木。何来石鼎诗，忽忽动心目。掩卷几沈吟，车轮转肠毂。束发入名场，章句耻碌碌。希登作者堂，大雅继芳躅。麻中可直蓬，他山可攻玉。出谷鸟嘤鸣，友声应林麓。车笠订鸡盟，上下云龙逐。琴台有朱君，矫矫云中鹄。陇西佳公子，温温荆山璞。先后结同心，气味芝兰郁。吾乡名士多，山川倍清淑。佛慧数峰青，明湖半城绿。俯槛听鸣泉，蜡屐访修竹。互答以行歌，夜阑更秉烛。白云罢吟坛，慷慨思重筑。聚散十年间，萍飘不相属。强踏京华尘，抗颜还走俗。蒙头雪千丝，堆胸愁百斛。依然一故吾，天高渐局促。繄我同袍友，华藻振新沐。或登瀛洲侣，然藜校天禄。或鼓成均箧，槐市扇芬馥。联床感离群，古道交相勖。示我索和章，百感互相触。回首忆同游，落落棋布局。云散而风流，胜会讵可复。况我本散人，底事自羁足。风雨搅中宵，旧梦萦心曲。渔洋曾有言，成句吾能读。冷落鹊山湖，几人为令仆。
送同年孔芷堂农部奉使秦中
作者：董元度
朝代：清

闻道风清瀚海头，轺车直向古凉州。重臣分陕新开府，星使筹边独倚楼。日射华峰莲幕晓，月明沙碛玉门秋。知君奏捷长杨日，鲁国儒生万户侯。
一丛花·咏玫瑰花
作者：董元恺
朝代：清

玉人晓起惜春残。花事正阑珊。卖花声送妆台畔，开篮处、艳紫浓殷。万朵氤氲，一枝芬郁，和露撚来看。檀郎昨向鬓边安。镇日对红颜。从今揉得花魂碎，细匀入、湘摺罗纨。别样风流，馀香旖旎，犹拟傍云鬟。
一剪梅 其一 春怨
作者：董元恺
朝代：清

空闺无奈日长时。朝也迟迟。暮也迟迟。春心百尺绕游丝。草也丝丝。柳也丝丝。天遣多情不自持。嗔也谁知。喜也谁知。一回踪迹几回思。坐也堪思。立也堪思。
一剪梅 其二 民歌
作者：董元恺
朝代：清

少年豪气欲先民。卦有容民。数有司民。岂期编户作齐名。畜我恒民。荣我中民。长吟陇亩一遗民。高阳贱民。襄阳酒民。相忘总是葛天民。不是尧民。还是舜民。
一剪梅·春怨
作者：董元恺
朝代：清

空闺无奈日长时。朝也迟迟。暮也迟迟。春心百尺绕游丝。草也丝丝。柳也丝丝。天遣多情不自持。嗔也谁知。喜也谁知。一回踪迹几回思。坐也堪思。立也堪思。少年豪气欲先民。卦有容民。数有司民。岂期编户作齐名。畜我恒民。荣我中民。长吟陇亩一遗民。高阳贱民。襄阳酒民。相忘总是葛天民。不是尧民。还是舜民。
一叶落·秋忆
作者：董元恺
朝代：清

一叶落。伤漂泊。寸心万里阑干角。天边望断鸿，枝头问灵鹊。问灵鹊。几度浑如昨。
一斛珠·闺戏
作者：董元恺
朝代：清

鸟歌花舞。倦人天气槐阴午。闷来自照春山膴。却有谁过，花下呼鹦鹉。女伴相携人四五。斗完芳草翻棋谱。憨时笑拔金钗赌。些事关心，输却钗双股。
一枝花·花下惊悟，用辛稼轩韵
作者：董元恺
朝代：清

技学屠龙手。智擅谈天口。倚长空、下笔冲星斗。想万里鞭箠，肯落他人后。一旦灰心久。总将相神仙，都听先生乌有。风吹起、一池春皱。独坐频搔首。抚孤松、还是忘年友。问蝼蚁乌鸢，也识王侯否。寒食家家柳。便到荒丘，谁消受、只鸡絮酒。
一落索·咏风鸢
作者：董元恺
朝代：清

鸷鸟凭空而起。云霄堪致。青春一线上青天，禁得无声堕地。怪底轻狂可喜。欲飞还止。十年前事忆儿童，此日依然故纸。
七娘子·过露箸祠
作者：董元恺
朝代：清

平湖捲起寒波泻。淡烟吹散横塘洒。五夜冰心，千年玉骨。几人巾帼如卿者。停桡试问灵旗下。拂衣争向题诗罢。燕子不来，棠梨欲谢。芳魂今日犹生也。
三台令 其一 洞庭杂兴
作者：董元恺
朝代：清

万顷平湖似镜，千峰列嶂如环。处处倪迂范缓，家家雾髻云鬟。
三台令 其七 洞庭杂兴
作者：董元恺
朝代：清

日落山空响梵，风来树杪生涛。一卷洞中周易，三杯醉后离骚。
三台令 其三 洞庭杂兴
作者：董元恺
朝代：清

幽是包山林屋，高为飘渺仙峰。揽胜石公石姆，探奇大龙小龙。
三台令 其二 洞庭杂兴
作者：董元恺
朝代：清

策杖丹梯翠巘，肩舆绿意红情。籍草争来献茗，提壶忽地听莺。
三台令 其五 洞庭杂兴
作者：董元恺
朝代：清

销夏山林城市，中春剖橘搓橙。一叶舟浮个个，前帆阁带盈盈。
三台令 其六 洞庭杂兴
作者：董元恺
朝代：清
体裁：词

宅有鸱彝少伯，巷传甪里先生。山果赧颜可摘，湖鱼缩项旋烹。
三台令 其六 洞庭杂兴
作者：董元恺
朝代：清

宅有鸱彝少伯，巷传角里先生。山果赧颜可摘，湖鱼缩项旋烹。
三台令 其四 洞庭杂兴
作者：董元恺
朝代：清

锦泛千层桃浪，光摇万树梨花。树树红飞白雪，层层碧映朱霞。
三台令·洞庭杂兴
作者：董元恺
朝代：清

万顷平湖似镜，千峰列嶂如环。处处倪迂范缓，家家雾髻云鬟。策杖丹梯翠巘，肩舆绿意红情。籍草争来献茗，提壶忽地听莺。幽是包山林屋，高为飘渺仙峰。揽胜石公石姆，探奇大龙小龙。锦泛千层桃浪，光摇万树梨花。树树红飞白雪，层层碧映朱霞。销夏山林城市，中春剖橘搓橙。一叶舟浮个个，前帆阁带盈盈。宅有鸱彝少伯，巷传角里先生。山果赧颜可摘，湖鱼缩项旋烹。日落山空响梵，风来树杪生涛。一卷洞中周易，三杯醉后离骚。
三字令 其一 贞娘墓
作者：董元恺
朝代：清

云悄悄，灯荧荧。雨泠泠。凭吊处，惜娉婷。烟为鬟，雾为鬓，归无形。幽篁碧，晚枫青。恨千龄。玉箫歇，寒蛩鸣。辛夷襦，芙蓉席，飞残萤。
三字令 其二 闺怨，集唐词
作者：董元恺
朝代：清

香阁掩，泣残红。绿阴浓。花淡薄，月朦胧。人去去，云杳杳，恨忡忡。空相忆，画楼东。此时逢。消息远，锦书通。万般心，千点泪，一时封。
三字令·贞娘墓
作者：董元恺
朝代：清

云悄悄，灯荧荧。雨泠泠。凭吊处，惜娉婷。烟为鬟，雾为鬓，归无形。幽篁碧，晚枫青。恨千龄。玉箫歇，寒蛩鸣。辛夷襦，芙蓉席，飞残萤。香阁掩，泣残红。绿阴浓。花淡薄，月朦胧。人去去，云杳杳，恨忡忡。空相忆，画楼东。此时逢。消息远，锦书通。万般心，千点泪，一时封。
丑奴儿令 其一 别情
作者：董元恺
朝代：清

匆匆帘影惊分处，蓦别萧郎。自别萧郎。风雨忧愁一半妨。从今谙禁愁滋味，总不思量。却又思量。日日车轮更转肠。
丑奴儿令 其二 美人对镜
作者：董元恺
朝代：清

我似个人伊似我，伊自知愁。我更多愁。两颊啼痕一处留。春来总与伊同瘦，伊在眉头。我在心头。一点横波两处流。
丑奴儿令·别情
作者：董元恺
朝代：清

匆匆帘影惊分处，蓦别萧郎。自别萧郎。风雨忧愁一半妨。从今谙禁愁滋味，总不思量。却又思量。日日车轮更转肠。我似个人伊似我，伊自知愁。我更多愁。两颊啼痕一处留。春来总与伊同瘦，伊在眉头。我在心头。一点横波两处流。
东坡引 其一 手镜
作者：董元恺
朝代：清

清光憔悴久。情绪消磨有。菱花新样频携手。泪痕犹在否。泪痕犹在否。从郎别后。时时昏黝。长只共夫人争瘦。团圆两字今番又。相依堪白首。相依堪白首。
东坡引 其三 琢针
作者：董元恺
朝代：清

夜来能暗认。乞巧谁能信。琢成双眼锋芒迅。漫将丝线引。漫将丝线引。欲吞如刺，啼痕隐隐。敢辜负粉郎私赠。临行曾记郎衣准。归来还自忖。归来还自忖。
东坡引 其二 剪刀
作者：董元恺
朝代：清

绣奁晴色换。飞絮东风满。郎来好试并州看。情丝千种乱。情丝千种乱。夜深频放，有愁相伴。共画阁玉人春倦。朦胧一缕裁难断。双鸳谁剪半。双鸳谁剪半。
东坡引 其五 漆枕
作者：董元恺
朝代：清

红蕤光欲耀。紫树云争绕。携来岭海邯郸道。得人怜惜早。得人怜惜早。玉绳低处，罗帷未晓。却此际情深多少。从今消受檀郎抱。一宵残梦了。一宵残梦了。
东坡引 其六 藤席
作者：董元恺
朝代：清

滑如霜薤叶。细似湘纹节。琉璃黄映消肌雪。匡床凭拂拭。匡床凭拂拭。孤眠此夜，偏生欹仄。较不似昨宵宁贴。思量几度重铺设。与郎随转侧。与郎随转侧。
东坡引 其四 纽扣
作者：董元恺
朝代：清

暖金云影溜。綵缕芙蓉绣。端溪新致丁香扣。怜伊清影瘦。怜伊清影瘦。罗襦半解，那时时候。只两点横波晕透。朝来牢系鸳鸯纽。莫教消息漏。莫教消息漏。
东坡引·手镜
作者：董元恺
朝代：清

清光憔悴久。情绪消磨有。菱花新样频携手。泪痕犹在否。泪痕犹在否。从郎别后。时时昏黝。长只共夫人争瘦。团圆两字今番又。相依堪白首。相依堪白首。绣奁晴色换。飞絮东风满。郎来好试并州看。情丝千种乱。情丝千种乱。夜深频放，有愁相伴。共画阁玉人春倦。朦胧一缕裁难断。双鸳谁剪半。双鸳谁剪半。夜来能暗认。乞巧谁能信。琢成双眼锋芒迅。漫将丝线引。漫将丝线引。欲吞如刺，啼痕隐隐。敢辜负粉郎私赠。临行曾记郎衣准。归来还自忖。归来还自忖。暖金云影溜。綵缕芙蓉绣。端溪新致丁香扣。怜伊清影瘦。怜伊清影瘦。罗襦半解，那时时候。只两点横波晕透。朝来牢系鸳鸯纽。莫教消息漏。莫教消息漏。红蕤光欲耀。紫树云争绕。携来岭海邯郸道。得人怜惜早。得人怜惜早。玉绳低处，罗帷未晓。却此际情深多少。从今消受檀郎抱。一宵残梦了。一宵残梦了。滑如霜薤叶。细似湘纹节。琉璃黄映消肌雪。匡床凭拂拭。匡床凭拂拭。孤眠此夜，偏生欹仄。较不似昨宵宁贴。思量几度重铺设。与郎随转侧。与郎随转侧。
东风齐着力·客中元旦
作者：董元恺
朝代：清

柏子扳春，松枝饯腊，又是新年。韶华依旧，迢递滞云天。记得故家庭院，欢令节、弟妹团圆。椒盘荐，殷勤纤手，列坐长筵。回首各风烟。人不见、天涯椒景堪怜。异乡朋好，促膝话缠绵。处处闾阎揖让，空赢得、尺素名传。无聊也，闲行坊曲，暗伫婵娟。
两同心·得内寄诗
作者：董元恺
朝代：清

双鸿郑重，尺鲤殷勤。乌丝展、寄来清泪，银钩划、蹄隐残痕。还反覆，模糊小篆，依约螺纹。读罢别离情绪，字字销魂。黄姑恨、曲拈红豆，绿窗语、烛映青樽。每记得，客函时启，粉墨常新。
临江仙 其一 秋晚
作者：董元恺
朝代：清

客路不归秋又晚，孤舟日暮行迟。绿潭红树影参差。荒城临古渡，惊月练梳枝。隔年拟待春消息，花开花谢相思。莫愁还自有愁时。寸心言不尽，一种乱如丝。
临江仙 其一 过百花洲怀古，用鹿虔扆韵
作者：董元恺
朝代：清

独向百花洲上望，凄迷衰草连空。鸡城貕巷杳无踪。几丝杨柳，摇漾锦帆风。只有胥江江畔水，潺潺犹响吴宫。不教流入粉塘中。数声清磬，细雨带轻红。
临江仙 其三 一亭
作者：董元恺
朝代：清

一阁一亭新筑，一丘一壑都宜。一天风月一帘知。一窗梧影动，一榻柳阴移。有酒一壶堪饮，有书一卷堪持。一琴一鹤更相随。一痴从我好，一醉任人嗤。
临江仙 其三 闺情
作者：董元恺
朝代：清

闻折海棠看更撚，前欢休更思量。小钗横戴一枝芳。野芜平似剪，鸾镜掩休妆。画堂昨夜西风过，银蟾影挂潇湘。欲凭危槛恨偏长。罗帷愁独入，红蜡泪飘香。
临江仙 其二 半圃
作者：董元恺
朝代：清

半捲半垂帘幕，半村半郭人家。半开半落野棠花。半床堆古画，半碗试新茶。半树老藤夭娇，半间野屋横斜。平分春半半春华。半樽凭醒醉，半枕足生涯。
临江仙 其二 闺忆
作者：董元恺
朝代：清

好去出门休落泪，津头日日人行。晚添山雨作江声。几回惊妾梦，十里断孤城。总然一夜风吹去，秋河怅望平明。多情却恨似无情。空馀庭草色，不遣柳条青。
临江仙 其五 过分水河，和王仔园韵
作者：董元恺
朝代：清

终古灵奇恢禹绩，中流河渎平分。云沙浩浩水粼粼。黄牛如断岸，白马暗通痕。南北维舟争报赛，九州万派知遵。安澜直自到天津。河清应献颂，海若尽称臣。
临江仙 其五 集唐诗唐词
作者：董元恺
朝代：清

风里落花谁是主，江潭春草萋萋。严妆初罢啭黄鹂。似应知妾恨，更与尽情啼。终是疏狂留不住，与郎终日东西。门前杨柳绿阴齐。征帆何处客，惆怅暮云迷。
临江仙 其四 忆丹霞之游，和澹归师寄赠韵
作者：董元恺
朝代：清

一骑红尘飞昔梦，片帆两地西风。到今怀抱小芙蓉。出门终古望，吾党素心同。天柱峰高仙子住，五弦目送归鸿。锦囊词句刬虚空。旧时烧佛处，只在晚霞中。
临江仙 其四 秋闺
作者：董元恺
朝代：清

因想玉郎何处去，渡头三两人家。但凭魂梦访天涯。愁匀红粉泪，帘捲玉钩斜。一饷凭阑人不见，芙蓉苑里看花。闲池初涸草侵沙。金盘珠露滴，山掩小屏霞。
临江仙·秋晚
作者：董元恺
朝代：清

客路不归秋又晚，孤舟日暮行迟。绿潭红树影参差。荒城临古渡，惊月练梳枝。隔年拟待春消息，花开花谢相思。莫愁还自有愁时。寸心言不尽，一种乱如丝。好去出门休落泪，津头日日人行。晚添山雨作江声。几回惊妾梦，十里断孤城。总然一夜风吹去，秋河怅望平明。多情却恨似无情。空馀庭草色，不遣柳条青。闻折海棠看更撚，前欢休更思量。小钗横戴一枝芳。野芜平似剪，鸾镜掩休妆。画堂昨夜西风过，银蟾影挂潇湘。欲凭危槛恨偏长。罗帷愁独入，红蜡泪飘香。因想玉郎何处去，渡头三两人家。但凭魂梦访天涯。愁匀红粉泪，帘捲玉钩斜。一饷凭阑人不见，芙蓉苑里看花。闲池初涸草侵沙。金盘珠露滴，山掩小屏霞。风里落花谁是主，江潭春草萋萋。严妆初罢啭黄鹂。似应知妾恨，更与尽情啼。终是疏狂留不住，与郎终日东西。门前杨柳绿阴齐。征帆何处客，惆怅暮云迷。
临江仙·过百花洲怀古，用鹿虔扆韵
作者：董元恺
朝代：清

独向百花洲上望，凄迷衰草连空。鸡城貕巷杳无踪。几丝杨柳，摇漾锦帆风。只有胥江江畔水，潺潺犹响吴宫。不教流入粉塘中。数声清磬，细雨带轻红。半捲半垂帘幕，半村半郭人家。半开半落野棠花。半床堆古画，半碗试新茶。半树老藤夭娇，半间野屋横斜。平分春半半春华。半樽凭醒醉，半枕足生涯。一阁一亭新筑，一丘一壑都宜。一天风月一帘知。一窗梧影动，一榻柳阴移。有酒一壶堪饮，有书一卷堪持。一琴一鹤更相随。一痴从我好，一醉任人嗤。一骑红尘飞昔梦，片帆两地西风。到今怀抱小芙蓉。出门终古望，吾党素心同。天柱峰高仙子住，五弦目送归鸿。锦囊词句刬虚空。旧时烧佛处，只在晚霞中。终古灵奇恢禹绩，中流河渎平分。云沙浩浩水粼粼。黄牛如断岸，白马暗通痕。南北维舟争报赛，九州万派知遵。安澜直自到天津。河清应献颂，海若尽称臣。
于飞乐 其一 为梁大司农咏白鹦鹉
作者：董元恺
朝代：清

正珠江，春晓也，使节遥临。看画堂、银母屏深。听雕栏，声乍啭，吉了清音。怕施朱翠，只携来、白雪横襟。想雪衣，名独擅，索影沉沉。展黄冠、初晕檀心。羽翩跹，冰檐畔，诗句高吟。玉奴梦醒，伴梨花、和月相寻。
于飞乐 其二 又咏红鹦鹉
作者：董元恺
朝代：清

更奇毛，难自秘，时乐名闻。记湘州、尚炳遗文。体金精，含火德，羽翼缤纷。秦宫入后，锁深笼、一片红云。想玉壶，曾浴处，色染灵芸。正翩翩、琥珀缨裙。语分明，情婉转，报主恩勤。春多忆侣，喜丹丘、赤凤为群。
于飞乐·为梁大司农咏白鹦鹉
作者：董元恺
朝代：清

正珠江，春晓也，使节遥临。看画堂、银母屏深。听雕栏，声乍啭，吉了清音。怕施朱翠，只携来、白雪横襟。想雪衣，名独擅，索影沉沉。展黄冠、初晕檀心。羽翩跹，冰檐畔，诗句高吟。玉奴梦醒，伴梨花、和月相寻。更奇毛，难自秘，时乐名闻。记湘州、尚炳遗文。体金精，含火德，羽翼缤纷。秦宫入后，锁深笼、一片红云。想玉壶，曾浴处，色染灵芸。正翩翩、琥珀缨裙。语分明，情婉转，报主恩勤。春多忆侣，喜丹丘、赤凤为群。
传言玉女·雪夜，为邻女催妆
作者：董元恺
朝代：清

春晕微红，消得绣帘微雪。殷勤青女，绾同心双结。吴盐轻撒，咏絮风情亲切。纱笼对引，碎琼铺设。说嫁心惊，镇日妆台痴绝。娇嗔阿母，夫婿尤怜惜。小捉养娘，私向窗前低说。玉郎莫见，簸钱时节。
何满子·娄江月夜，追忆先二兄文友
作者：董元恺
朝代：清

天上依然皎皎，人间一别茫茫。仿佛娄江曾共被，相携共倒壶觞。转眼青樽红烛，回头宿草衰杨。留得遗文千卷，空教泪落琴床。想到孤坟今夜月，谁存复壁馀光。夜雨机丝寡嫂，春风书馆儿郎。
佳人醉·本事
作者：董元恺
朝代：清

绣户轻绡低捲。翠帐春情难遣。正一樽引满。四肢微入，玉慵香软。倒镜红潮初晕，溜横波、粉腻桃花片。鬓松钗亸。娇倚郎扶，憨嫌婢见，笑影流苏颤。春流浅。频携茗碗。好梦今宵未选。
侧犯·杨秋屏舅偕饮芙蓉庵，用周清真韵
作者：董元恺
朝代：清

茅庵负郭，一池渌水明妆靓。波定。恰玉女凌波映奁镜。暗香飘曲槛，飞霭摇芳径。风静。娇欲语，亭亭弄妆影。横塘雨过，微洒尘心莹。应共省。尽壶觞，录事严觥令。良辰胜友，同归酩酊。任他月落碧梧金井。
偷声木兰花 其一 崧台岁暮，题家书尾，寄闺人
作者：董元恺
朝代：清

碧桃花发人离别。匆匆又见花时节。细数花前。恰值花开未一年。惊心蜡尽逢春暮。朔雪严风春里度。屈指春光。轻暖轻寒到艳阳。
偷声木兰花 其三 崧台岁暮，题家书尾，寄闺人
作者：董元恺
朝代：清

长江渺渺芙蓉渡。横浦重重梅岭路。万水千山。唱尽新词行路难。海南霜雪从无信。点点偏催游子鬓。玉臂云鬟。懊恼三秋人未还。
偷声木兰花 其二 崧台岁暮，题家书尾，寄闺人
作者：董元恺
朝代：清

去年笠泽浮家去。缥缈莫釐卿共住。杨柳丝丝。满箧登楼唱和诗。而今零落荆钗伴。憔悴罗襟红泪满。地阔天长。蛮雨蛮烟总断肠。
偷声木兰花 其五 崧台岁暮，题家书尾，寄闺人
作者：董元恺
朝代：清

迢迢客路谁为主，纵是在家如逆旅。飘泊天涯。谁道天涯胜似家。一年暂别休悲涕。暂别百年能有几。此后归来。老我柔乡傍镜台。
偷声木兰花 其四 崧台岁暮，题家书尾，寄闺人
作者：董元恺
朝代：清

男儿意气差无苦。累汝兼持门与户。典尽空箱。泪裹珍珠仔细藏。遥闻薄产丰年熟。来岁官逋先赋足。事事关心。别有关心愁更深。
偷声木兰花·崧台岁暮，题家书尾，寄闺人
作者：董元恺
朝代：清

碧桃花发人离别。匆匆又见花时节。细数花前。恰值花开未一年。惊心蜡尽逢春暮。朔雪严风春里度。屈指春光。轻暖轻寒到艳阳。去年笠泽浮家去。缥缈莫釐卿共住。杨柳丝丝。满箧登楼唱和诗。而今零落荆钗伴。憔悴罗襟红泪满。地阔天长。蛮雨蛮烟总断肠。长江渺渺芙蓉渡。横浦重重梅岭路。万水千山。唱尽新词行路难。海南霜雪从无信。点点偏催游子鬓。玉臂云鬟。懊恼三秋人未还。男儿意气差无苦。累汝兼持门与户。典尽空箱。泪裹珍珠仔细藏。遥闻薄产丰年熟。来岁官逋先赋足。事事关心。别有关心愁更深。迢迢客路谁为主，纵是在家如逆旅。飘泊天涯。谁道天涯胜似家。一年暂别休悲涕。暂别百年能有几。此后归来。老我柔乡傍镜台。
八六子 其一 杨青岩舅遂初堂宴集
作者：董元恺
朝代：清

遂初堂。先生解组归来，引客壶觞。正夭矫盆梅作供，玲珑绮石堪携，微风送凉。流连带水回廊。半壁青山图画，一帘白石羲皇。更争拂吟笺，斜书绛帖，弹棋赌子，投壶角胜，总向竹叶徐倾家酝，紫茸频试新枪。尽疏狂。还教索醉千场。
八六子 其二 游康山，同吴天篆、潘原白
作者：董元恺
朝代：清

问康山。重门窈窕深藏，曲巷回环。正路转层台百折，堂开峰顶三楹，萧然掩关。良朋缓步跻攀。绕郭帆云樯影，隔江雾髻云鬟。恰三月烟花，短垣纵目，万家楼阁，小亭徙倚，又见槛内名葩婀娜，枝头好鸟绵蛮。客心闲。解衣坐啸忘还。
八六子·杨青岩舅遂初堂宴集
作者：董元恺
朝代：清

遂初堂。先生解组归来，引客壶觞。正夭矫盆梅作供，玲珑绮石堪携，微风送凉。流连带水回廊。半壁青山图画，一帘白石羲皇。更争拂吟笺，斜书绛帖，弹棋赌子，投壶角胜，总向竹叶徐倾家酝，紫茸频试新枪。尽疏狂。还教索醉千场。问康山。重门窈窕深藏，曲巷回环。正路转层台百折，堂开峰顶三楹，萧然掩关。良朋缓步跻攀。绕郭帆云樯影，隔江雾髻云鬟。恰三月烟花，短垣纵目，万家楼阁，小亭徙倚，又见槛内名葩婀娜，枝头好鸟绵蛮。客心闲。解衣坐啸忘还。
减字木兰花 其一 浴温泉
作者：董元恺
朝代：清

九龙汤沸。范阳水设鱼龙戏。洗罢奚儿。翻作奚儿洗马池。仓皇西幸。马嵬坡下长生竟。河水汤汤。南内无人有寿王。
减字木兰花 其二 浴温泉
作者：董元恺
朝代：清

夜深清影。芳草不生泉欲冷。绣岭花开。尽逐东流去不回。梨园按曲。羯鼓声中鼙鼓蹙。红粉成灰。村笛还吹阿滥堆。
减字木兰花·浴温泉
作者：董元恺
朝代：清

九龙汤沸。范阳水设鱼龙戏。洗罢奚儿。翻作奚儿洗马池。仓皇西幸。马嵬坡下长生竟。河水汤汤。南内无人有寿王。夜深清影。芳草不生泉欲冷。绣岭花开。尽逐东流去不回。梨园按曲。羯鼓声中鼙鼓蹙。红粉成灰。村笛还吹阿滥堆。
凤凰阁 其一 闺忆
作者：董元恺
朝代：清

记海棠开后，别郎时节。郎归经岁无消息。那更春城烽火，伤心行客。揾珠泪、梦魂愁绝。寄语平安，犹自离肠百结。堪怜一纸千山隔。地北天南，处处暮云萧瑟。又不禁、杜鹃声咽。
凤凰阁 其二 题孙无言半瓢居
作者：董元恺
朝代：清

恰平分风月，半瓢孙子。沧州半壁堆图史。祗为求全，莫必得半而止。算容膝、只应如此。廉让之间，着我于中位置。我生适志耳。瓠落无成，剖尽茫茫底事。君莫笑、一枝足矣。
凤凰阁·闺忆
作者：董元恺
朝代：清

记海棠开后，别郎时节。郎归经岁无消息。那更春城烽火，伤心行客。揾珠泪、梦魂愁绝。寄语平安，犹自离肠百结。堪怜一纸千山隔。地北天南，处处暮云萧瑟。又不禁、杜鹃声咽。恰平分风月，半瓢孙子。沧州半壁堆图史。祗为求全，莫必得半而止。算容膝、只应如此。廉让之间，着我于中位置。我生适志耳。瓠落无成，剖尽茫茫底事。君莫笑、一枝足矣。
凤衔杯·端溪任兵备席上，赠沉香杯
作者：董元恺
朝代：清

秋水片帆明似箭。又映带烟峦葱茜。有垂钓任公，鸣筝挟瑟开芳宴。还共举，梨花盏。质崚嶒，气清远。泛玻瓈、鹧鸪斑擅。拚一饮香浮，醉中海国壶中选。应胜似，涪阳篆。
剔银灯·咏灯花
作者：董元恺
朝代：清

绣阁深沉人静。仗一点兰膏凝。滟滟玉缸，垂垂金蕊，似与枝头开竞。芳心不定。却笑把、灯花厮并。昨夜妆台辉映。空倚熏篝潜等。牙蒜凄清，莲筹寂寞，耽误银屏漏水。从今思省。再不向、灯花侥幸。
劝金船·舟上十八滩
作者：董元恺
朝代：清

惊涛急溜淙淙响。喷沫鱼龙漾。大滩十八馀滩百，更惶恐难傍。奇峰扑面，恰与船头相向。船尾裂云穿石，如在天上。长年贾勇声偏壮。齐踏千层浪。盘涡笑撇双兰桨。似布帆风飏。席帽轻衫，独倚舵楼凄爽。忽忆那呵一曲，夜静犹唱。
千秋岁 其一 夏日湖村偶咏
作者：董元恺
朝代：清

湖波开朗。曲岸溪流响。新畦润，松风漾。短扉炎似火，老圃平于掌。登场后，仓烟翠积黄云上。斗斛夸丰穰。姑妇争劳攘。揎袖起，倾缸酿。芦塘微月映，茅舍田歌唱。更深后，提灯又欲叉鱼往。
千秋岁 其二 夏日湖村偶咏
作者：董元恺
朝代：清

沟塍新涨。乐岁今年广。三五伴，携车往。桔槔欣蘸水，天汉齐飞浪。平畴满，插匀千顷如针线。雨过增微爽。泥滑愁朝饷。看馌妇，依依状。加餐隔岁米，薄酒前宵酿。临欲去，低回怕过欹桥上。
千秋岁·夏日湖村偶咏
作者：董元恺
朝代：清

湖波开朗。曲岸溪流响。新畦润，松风漾。短扉炎似火，老圃平于掌。登场后，仓烟翠积黄云上。斗斛夸丰穰。姑妇争劳攘。揎袖起，倾缸酿。芦塘微月映，茅舍田歌唱。更深后，提灯又欲叉鱼往。沟塍新涨。乐岁今年广。三五伴，携车往。桔槔欣蘸水，天汉齐飞浪。平畴满，插匀千顷如针线。雨过增微爽。泥滑愁朝饷。看馌妇，依依状。加餐隔岁米，薄酒前宵酿。临欲去，低回怕过欹桥上。
千秋岁引·寿许节母
作者：董元恺
朝代：清

霞泛青鸾，风飘紫燕。绛帐女宗人争羡。熊丸素娴班氏管，轩车时剉陶家荐。汝南龙，河东凤，皆邦彦。有母兼将父道擅。有儿贻厥孙谋善。此日徽音满芳甸。井阑秋结冰桃实，兰阶春荫神芝遍。进金鹅，斟玉醴，瑶池宴。
华胥引·题华胥杨妃春睡图
作者：董元恺
朝代：清

玉精临砌，绮阁移春，夜明帘影。雾鬓烟鬟，四肢红玉轻云映。罗巾汗拭桃花，恰海棠厮并。翠枕支痕，睡起横波微晕。好梦谁惊，似忽被、渔阳唤醒。钿合钗分，谁想花冠不整。早是粉本流传，画图重省。一幅生绡，消得银屏昼永。
卖花声·春晚，和纪伯紫韵
作者：董元恺
朝代：清

落尽樱桃，万点花飞一片。绣窗闲、初停针线。无情蜂蝶，争趁芳尘软。下香阶，欲扶还倦。游丝飞絮，好任东风吹转。恨垂杨、空庭又晚。遥山暮雨，泪染春江面。倚妆楼，罗帷频捲。
南乡子 其一 下第别诸同年出都
作者：董元恺
朝代：清

春别洛阳城，又见新书甲乙名。国器旧知收片玉，登瀛。历历银钩指下生。斜月入前楹。心仰莲峰望太清。春色年来谁是主，无成。半在云霄觉更荣。
南乡子 其一 微泉阁遣怀，呈家叔
作者：董元恺
朝代：清

倚杖小池边。半采红莲半白莲。辜负春风杨柳曲，今年。犹有些些旧管弦。相对一陶然。半醉行歌半坐禅。绿竹挂衣凉处歇，时眠。免被饥寒婚嫁牵。
南乡子 其一 春闺
作者：董元恺
朝代：清

鹦鹉伴人愁。情绪牵人不自由。正是落花寒食夜，南楼。半镜随郎葬杜邮。敛笑慢回头。韩寿香焦亦任偷。此际别人应未觉，风流。眼意心期卒未休。
南乡子 其一 江楼
作者：董元恺
朝代：清

飒飒鬓毛苍。北望伤神坐北窗。厚禄故人书断绝，凄凉。日满楼前江雾黄。恩岂布衣忘。青史无劳数赵张。虚阁卷帘图画里，潇湘。指点银瓶索酒尝。
南乡子 其七 少年行
作者：董元恺
朝代：清

惊起欲栖乌。骏马翩翩新虎符。五凤街头闲勒辔，金吾。犹暇怜诗爱酒无。渺渺戍烟孤。笑倚春风杖辘轳。相忆杏花坛上去，樗蒲。只有挼莎更一呼。
南乡子 其三 南归，遇北来友人
作者：董元恺
朝代：清

容易失沉沦。路难悠悠常傍人。不为困穷宁有此，须亲。白水青山空复春。对酒满壶频。户牖凭高发兴新。正是江南好风景，逢君。更恐归飞隔暮云。
南乡子 其三 送金明府归里
作者：董元恺
朝代：清

文苑振金声。竹绕琴堂水绕城。愿以深心留善政，高名。朝野咸推重太平。县鼓应鸡鸣。桥上春风绿野明。若使巢由同此意，簪缨。笑引江帆带月行。
南乡子 其九 春兴
作者：董元恺
朝代：清

岚翠湿人衣。或棹轻舟或杖藜。一院落花无客醉，莺啼。逸处能高怨处低。夜妒燕双栖。回看池塘影渐稀。唯有教坊南畔草，萋萋。空使王孙见即迷。
南乡子 其二 秋日怀友
作者：董元恺
朝代：清

非病亦非眠。况是秋阴欲雨天。惟觅少年心不得，依然。老后谁能惜酒钱。久结静中缘。满地槐花满树蝉。何处曾经同望月，堂前。池畔犹应泊旧船。
南乡子 其二 西归道中
作者：董元恺
朝代：清

残月下寒沙。北斗阑干南斗斜。千里不辞行路远，天涯。独自狂夫不忆家。何处得停车。又见秦城换物华。白雪却嫌春色晚，飞花。深掩虚窗卧碧纱。
南乡子 其二 送友
作者：董元恺
朝代：清

春色泪痕边。日短江湖白发前。锦席淹留还出浦，回船。忽漫相逢是别筵。万一故人怜。老去新诗谁与传。古往今来皆涕泪，风烟。信有人间行路难。
南乡子 其二 闺情
作者：董元恺
朝代：清

闲画两鸳鸯。院宇秋明日日长。蜀纸麝煤沾笔兴，茶香。懒对菱花晕晓妆。怯见上空床。半夜潜身入洞房。光景旋销惆怅在，凄凉。风月应知暗断肠。
南乡子 其五 闺情
作者：董元恺
朝代：清

归棹隐孤舟。水带离声入梦流。锦字织成添别恨，悠悠。笑摘青梅叫阿侯。红烛乍迎秋。风物凄凄宿雨收。山色正来衔小苑，高楼。莫向银台半夜游。
南乡子 其八 旅怀
作者：董元恺
朝代：清

江静晚烟浓。二十年来万事同。夜半酒醒人不觉，秋风。晓月当帘挂玉弓。不复旧时容。砚匣留尘尽日封。汉水楚云千万里，无穷。半在邯郸驿树中。
南乡子 其六 闺思
作者：董元恺
朝代：清

谷鸟一声幽。莫遣杨花笑白头。先向红妆添晓梦，新愁。云物凄清拂曙流。共作草堂游。次第看花直到秋。况是故园摇落夜，登楼。罗绮晴骄绿水洲。
南乡子 其十 春情
作者：董元恺
朝代：清

更遣几年回。石径春风长绿苔。此夜断肠人不见，徘徊。昨夜缘何入梦来。江上落残梅。莫惜芳时醉酒杯。心似百花开未得，春催。坐对寒松手自栽。
南乡子 其十一 春雪早行
作者：董元恺
朝代：清

莫道梦魂遥。六出飞花处处飘。独倚破帘闲怅望，春朝。雪满长安酒价高。跃马上河桥。菰叶风翻绿剪刀。为近都门多送别，长条。力不禁风旋旋销。
南乡子 其十七 病起读庄子
作者：董元恺
朝代：清

俯首视烟霞。云蔽长安路更赊。藜杖移时挑细药，幽花。洞口人家日易斜。不得问丹砂。席上馀杯对早茶。销得人间无限事，南华。斗觉霜毛一半加。
南乡子 其十三 秋感
作者：董元恺
朝代：清

香桂折新柯。紫陌金堤映绮罗。莫是长安行乐地，蹉跎。旧路依然此重过。顾影逗轻波。到处闲门长薜萝。休唱开元供奉曲，无多。落叶纷纷暮雨和。
南乡子 其十二 秋日遣兴
作者：董元恺
朝代：清

乘兴且长歌。身外功名一任他。自欲放怀犹未得，如何。寂历秋花野意多。芳草渐成窠。镜水无风也自波。纵有邻人解吹笛，谁过。空苑凫鹥占浅莎。
南乡子 其十五 春闺即事
作者：董元恺
朝代：清

长望涕沾巾，深院无人独倚门。惆怅春归留不得，黄昏。静夜名香手自焚。邀我对芳樽。蝉翅低从两鬓分。唯有风光与踪迹，销魂。图遗萧郎问泪痕。
南乡子 其十六 闻鹧鸪
作者：董元恺
朝代：清

格磔鹧鸪啼。暖戏平芜锦翼齐。日晚长烟高岸近，峰低。苦竹岭头人未归。此路不堪迷。一向南飞又北飞。惆怅一年春又去，依依。莫动哀吟易惨凄。
南乡子 其十四 西江岁暮，送友入都
作者：董元恺
朝代：清

相亿一欣然。何处韶光最可怜。别后依依寒食里，东田。沙岸蒲帆隔野烟。湓水暮连天。愁见孤城落日边。共说京华旧游地，潸然。明日春风又一年。
南乡子 其四 旅馆对月
作者：董元恺
朝代：清

月色白如霜。一片山花落笔床。检得旧书三四纸，成行。惟到樽前似故乡。不是少清光。依旧明朝在路旁。莫道蓟门秋信少，衡阳。转觉愁随夜夜长。
南乡子·下第别诸同年出都
作者：董元恺
朝代：清

春别洛阳城，又见新书甲乙名。国器旧知收片玉，登瀛。历历银钩指下生。斜月入前楹。心仰莲峰望太清。春色年来谁是主，无成。半在云霄觉更荣。残月下寒沙。北斗阑干南斗斜。千里不辞行路远，天涯。独自狂夫不忆家。何处得停车。又见秦城换物华。白雪却嫌春色晚，飞花。深掩虚窗卧碧纱。文苑振金声。竹绕琴堂水绕城。愿以深心留善政，高名。朝野咸推重太平。县鼓应鸡鸣。桥上春风绿野明。若使巢由同此意，簪缨。笑引江帆带月行。月色白如霜。一片山花落笔床。检得旧书三四纸，成行。惟到樽前似故乡。不是少清光。依旧明朝在路旁。莫道蓟门秋信少，衡阳。转觉愁随夜夜长。归棹隐孤舟。水带离声入梦流。锦字织成添别恨，悠悠。笑摘青梅叫阿侯。红烛乍迎秋。风物凄凄宿雨收。山色正来衔小苑，高楼。莫向银台半夜游。谷鸟一声幽。莫遣杨花笑白头。先向红妆添晓梦，新愁。云物凄清拂曙流。共作草堂游。次第看花直到秋。况是故园摇落夜，登楼。罗绮晴骄绿水洲。惊起欲栖乌。骏马翩翩新虎符。五凤街头闲勒辔，金吾。犹暇怜诗爱酒无。渺渺戍烟孤。笑倚春风杖辘轳。相忆杏花坛上去，樗蒲。只有挼莎更一呼。江静晚烟浓。二十年来万事同。夜半酒醒人不觉，秋风。晓月当帘挂玉弓。不复旧时容。砚匣留尘尽日封。汉水楚云千万里，无穷。半在邯郸驿树中。岚翠湿人衣。或棹轻舟或杖藜。一院落花无客醉，莺啼。逸处能高怨处低。夜妒燕双栖。回看池塘影渐稀。唯有教坊南畔草，萋萋。空使王孙见即迷。更遣几年回。石径春风长绿苔。此夜断肠人不见，徘徊。昨夜缘何入梦来。江上落残梅。莫惜芳时醉酒杯。心似百花开未得，春催。坐对寒松手自栽。莫道梦魂遥。六出飞花处处飘。独倚破帘闲怅望，春朝。雪满长安酒价高。跃马上河桥。菰叶风翻绿剪刀。为近都门多送别，长条。力不禁风旋旋销。乘兴且长歌。身外功名一任他。自欲放怀犹未得，如何。寂历秋花野意多。芳草渐成窠。镜水无风也自波。纵有邻人解吹笛，谁过。空苑凫鹥占浅莎。香桂折新柯。紫陌金堤映绮罗。莫是长安行乐地，蹉跎。旧路依然此重过。顾影逗轻波。到处闲门长薜萝。休唱开元供奉曲，无多。落叶纷纷暮雨和。相亿一欣然。何处韶光最可怜。别后依依寒食里，东田。沙岸蒲帆隔野烟。湓水暮连天。愁见孤城落日边。共说京华旧游地，潸然。明日春风又一年。长望涕沾巾，深院无人独倚门。惆怅春归留不得，黄昏。静夜名香手自焚。邀我对芳樽。蝉翅低从两鬓分。唯有风光与踪迹，销魂。图遗萧郎问泪痕。格磔鹧鸪啼。暖戏平芜锦翼齐。日晚长烟高岸近，峰低。苦竹岭头人未归。此路不堪迷。一向南飞又北飞。惆怅一年春又去，依依。莫动哀吟易惨凄。俯首视烟霞。云蔽长安路更赊。藜杖移时挑细药，幽花。洞口人家日易斜。不得问丹砂。席上馀杯对早茶。销得人间无限事，南华。斗觉霜毛一半加。
南乡子·微泉阁遣怀，呈家叔
作者：董元恺
朝代：清

倚杖小池边。半采红莲半白莲。辜负春风杨柳曲，今年。犹有些些旧管弦。相对一陶然。半醉行歌半坐禅。绿竹挂衣凉处歇，时眠。免被饥寒婚嫁牵。非病亦非眠。况是秋阴欲雨天。惟觅少年心不得，依然。老后谁能惜酒钱。久结静中缘。满地槐花满树蝉。何处曾经同望月，堂前。池畔犹应泊旧船。
南乡子·春闺
作者：董元恺
朝代：清

鹦鹉伴人愁。情绪牵人不自由。正是落花寒食夜，南楼。半镜随郎葬杜邮。敛笑慢回头。韩寿香焦亦任偷。此际别人应未觉，风流。眼意心期卒未休。闲画两鸳鸯。院宇秋明日日长。蜀纸麝煤沾笔兴，茶香。懒对菱花晕晓妆。怯见上空床。半夜潜身入洞房。光景旋销惆怅在，凄凉。风月应知暗断肠。
南乡子·江楼
作者：董元恺
朝代：清

飒飒鬓毛苍。北望伤神坐北窗。厚禄故人书断绝，凄凉。日满楼前江雾黄。恩岂布衣忘。青史无劳数赵张。虚阁卷帘图画里，潇湘。指点银瓶索酒尝。春色泪痕边。日短江湖白发前。锦席淹留还出浦，回船。忽漫相逢是别筵。万一故人怜。老去新诗谁与传。古往今来皆涕泪，风烟。信有人间行路难。容易失沉沦。路难悠悠常傍人。不为困穷宁有此，须亲。白水青山空复春。对酒满壶频。户牖凭高发兴新。正是江南好风景，逢君。更恐归飞隔暮云。
南乡子·秋闺月夜
作者：董元恺
朝代：清

极目海天空。碾就冰轮照碧峰。渐有清光穿入户，玲珑。玉臂云鬟素影中。独自倚梧桐。怅望银河待好风。夜半若随千里梦，相逢。皎洁随君处处同。
南乡子·闺情，集李义山句
作者：董元恺
朝代：清

恼带拂鸳鸯。又入卢家妒玉堂。见我佯羞频照影，游郎。不信年华有断肠。金斗熨沉香。玉殿秋来夜正长。直道相思了无益，轻狂。欲拂尘时簟竟床。
南柯子·春闺
作者：董元恺
朝代：清

柳影笼蛛网。蕉阴映绮窗。朝晖错认是残阳。又是一番残梦，费思量。清镜慵开匣，青衫慢爇香。惊魂风里絮悠扬。恰趁花间蝴蝶，过东墙。
南歌子 其一 闺怨
作者：董元恺
朝代：清

侬取冰为枕，侬持檗作衾。一夜苦寒侵。五更天欲曙，涕淫淫。
南歌子 其一 闺绣
作者：董元恺
朝代：清

螺笔描新样，金针倚绣床。深情却悔绣鸳鸯。绣出无情蛱蝶，又成双。
南歌子 其三 闺夜
作者：董元恺
朝代：清

绛蜡啼千箸，冰蚕搅万丝。空房香烬欲消时。冷暖争如宝鸭，腹中知。
南歌子 其二 别况
作者：董元恺
朝代：清

泪落吹成絮，愁多乱似丝。偎人刚道莫相思。却是相思此夜，起头时。
南歌子 其二 闺怨
作者：董元恺
朝代：清

郎似江边水，侬如江上花。花落水无涯。东风吹欲起，逐风斜。
南歌子·闺怨
作者：董元恺
朝代：清

侬取冰为枕，侬持檗作衾。一夜苦寒侵。五更天欲曙，涕淫淫。郎似江边水，侬如江上花。花落水无涯。东风吹欲起，逐风斜。
南歌子·闺绣
作者：董元恺
朝代：清

螺笔描新样，金针倚绣床。深情却悔绣鸳鸯。绣出无情蛱蝶，又成双。泪落吹成絮，愁多乱似丝。偎人刚道莫相思。却是相思此夜，起头时。绛蜡啼千箸，冰蚕搅万丝。空房香烬欲消时。冷暖争如宝鸭，腹中知。
卜算子·秋闺，集唐诗
作者：董元恺
朝代：清

花点石榴裙，虫响灯光薄。心怯空房不忍归，风动秋千索。望月想蛾眉，菊露凄罗幕。几度金刀试剪裁，红泪双双落。
双调望江南 西湖曲十首 其一
作者：董元恺
朝代：清
体裁：词

湖上水，风起浪纹平。几叶丝垂鹅子淡，半篙烟染鸭头清。镜里放船行。珠帘捲，初映晓妆成。翠聚两峰眉黛簇，碧含一水眼波明。荇藻更交横。
双调望江南 西湖曲十首 其七
作者：董元恺
朝代：清
体裁：词

湖上雨，景色淡空濛。几处楼台迷倒影，满溪烟树失高峰。曲港小船通。西泠路，千涧响淙淙。破竹泉高天界水，翻经声和上方钟。游屐片云封。
双调望江南 西湖曲十首 其三
作者：董元恺
朝代：清
体裁：词

湖上柳，低傍六桥移。罗幔暗窥慵望眼，画帘高捲细舒眉。玉笛不胜吹。谁攀折，才起欲眠时。乱掷莺梭惊两两，轻翻燕剪几丝丝。肠断柳枝词。
双调望江南 西湖曲十首 其九
作者：董元恺
朝代：清
体裁：词

湖上酒，日带杖头钱。竹叶杯浮桃叶伎，梨花春酿杏花天。一醉酒家眠。停觞处，珍重客中餐。底事沉吟又如笑，几回温却又重寒。愁绪忽漫漫。
双调望江南 西湖曲十首 其二
作者：董元恺
朝代：清
体裁：词

湖上月，风露满身幽。银汉直垂千顷碧，琉璃冷浸一天秋。长啸倚楼头。三潭好，辍棹且夷犹。弄影欲骑鹏翼去，清光偏共酒樽留。易值此宵不。
双调望江南 西湖曲十首 其五
作者：董元恺
朝代：清
体裁：词

湖上女，三五唤同群。浮渲梳头花样髻，轻拖窣地月华裙。低拜岳王坟。回步屧，敛袂向湖滨。力怯却嫌夫婿隔，路欹微向侍儿嗔。宜笑总宜颦。
双调望江南 西湖曲十首 其八
作者：董元恺
朝代：清
体裁：词

湖上舫，红粉漾晴空。绣幕微褰清影里，纱窗半启碧波中。小泊断桥东。凭栏望，心事暗惺忪。六曲银屏妆镜晓，一帘春水黛痕浓。摇入藕花丛。
双调望江南 西湖曲十首 其六
作者：董元恺
朝代：清
体裁：词

湖上草，漠漠复迢迢。绣陌浓铺罗绮席，香尘暗惹绿裙腰。凭遍木兰桡。寒食近，第一映波桥。斜影铁嘶金勒动，泪痕珠送纸钱烧。著处梦魂消。
双调望江南 西湖曲十首 其十
作者：董元恺
朝代：清
体裁：词

湖上雪，六出正弥漫。白尽青山绿鬓改，银装琼砌玉楼寒。翠袖倚栏杆。乘兴去，凄断六桥湾。苏小梦迷油壁杳，林逋魂绕暗香闲。斜湿酒旗还。
双调望江南 西湖曲十首 其四
作者：董元恺
朝代：清
体裁：词

湖上花，掩映绿窗纱。曲院风摇仙子步，苏堤春醉美人家。烂漫自交加。堪竞赏，开遍海棠花。晓起一枝和露折，午阴几树带溪斜。十里灿晴霞。
双调望江南·西湖曲十首
作者：董元恺
朝代：清

湖上水，风起浪纹平。几叶丝垂鹅子淡，半篙烟染鸭头清。镜里放船行。珠帘捲，初映晓妆成。翠聚两峰眉黛簇，碧含一水眼波明。荇藻更交横。湖上月，风露满身幽。银汉直垂千顷碧，琉璃冷浸一天秋。长啸倚楼头。三潭好，辍棹且夷犹。弄影欲骑鹏翼去，清光偏共酒樽留。易值此宵不。湖上柳，低傍六桥移。罗幔暗窥慵望眼，画帘高捲细舒眉。玉笛不胜吹。谁攀折，才起欲眠时。乱掷莺梭惊两两，轻翻燕剪几丝丝。肠断柳枝词。湖上花，掩映绿窗纱。曲院风摇仙子步，苏堤春醉美人家。烂漫自交加。堪竞赏，开遍海棠花。晓起一枝和露折，午阴几树带溪斜。十里灿晴霞。湖上女，三五唤同群。浮渲梳头花样髻，轻拖窣地月华裙。低拜岳王坟。回步屧，敛袂向湖滨。力怯却嫌夫婿隔，路欹微向侍儿嗔。宜笑总宜颦。湖上草，漠漠复迢迢。绣陌浓铺罗绮席，香尘暗惹绿裙腰。凭遍木兰桡。寒食近，第一映波桥。斜影铁嘶金勒动，泪痕珠送纸钱烧。著处梦魂消。湖上雨，景色淡空濛。几处楼台迷倒影，满溪烟树失高峰。曲港小船通。西泠路，千涧响淙淙。破竹泉高天界水，翻经声和上方钟。游屐片云封。湖上舫，红粉漾晴空。绣幕微褰清影里，纱窗半启碧波中。小泊断桥东。凭栏望，心事暗惺忪。六曲银屏妆镜晓，一帘春水黛痕浓。摇入藕花丛。湖上酒，日带杖头钱。竹叶杯浮桃叶伎，梨花春酿杏花天。一醉酒家眠。停觞处，珍重客中餐。底事沉吟又如笑，几回温却又重寒。愁绪忽漫漫。湖上雪，六出正弥漫。白尽青山绿鬓改，银装琼砌玉楼寒。翠袖倚栏杆。乘兴去，凄断六桥湾。苏小梦迷油壁杳，林逋魂绕暗香闲。斜湿酒旗还。
后庭宴 其一 过东皋故址
作者：董元恺
朝代：清

燕麦争飞，兔葵如簇。斜阳影外伤心目。十年此地盛楼台，繁华一瞬惊吹烛。几丝垂柳寒塘，稳睡双双属玉。樵歌鱼笛，恍听当时曲。草色月凄迷，铃声风断续。
后庭宴 其二 岭南归棹苦雨，和罗弘载韵
作者：董元恺
朝代：清

滚滚洪涛，潇潇暮雨。春云遮住春归路。片云岭外是江南，岭中尚隔千重雾。长年稳挂轻帆，欲趁东风飞去。滩高溜急，不放扁舟度。共是别离人，又添肠断句。
后庭宴·过东皋故址
作者：董元恺
朝代：清

燕麦争飞，兔葵如簇。斜阳影外伤心目。十年此地盛楼台，繁华一瞬惊吹烛。几丝垂柳寒塘，稳睡双双属玉。樵歌鱼笛，恍听当时曲。草色月凄迷，铃声风断续。滚滚洪涛，潇潇暮雨。春云遮住春归路。片云岭外是江南，岭中尚隔千重雾。长年稳挂轻帆，欲趁东风飞去。滩高溜急，不放扁舟度。共是别离人，又添肠断句。
品令·罗岕苦雨寄内
作者：董元恺
朝代：清

万里归来后。恨离别、今还又。自从分手，千行清泪，一天消瘦。屈指端阳，最是伤心时候。情怀非旧。叹往事、休回首。奈他几叠，青山遮断，玉人翠袖。岕茗亲携，好待北窗晴昼。
唐多令 其一 月夜代忆
作者：董元恺
朝代：清

香雾湿帘栊。长波漾碧空。恨天涯两地难逢。一点关山人共远，郎只在，月明中。千里寸心通。尺书双泪封。好将情绪寄东风。却恐东风吹不去，和妾梦，付归鸿。
唐多令 其二 南阳道中，和王仔园韵
作者：董元恺
朝代：清

岱色入青湖。晴光漾白凫。映芙蕖百里平铺。似放弱耶溪畔棹，摩诘画，辋川图。风景补方壶。临流万派舒。濯尘缨细鉴头颅。偏忆故园烟水外，乘小艇，泛菱蒲。
唐多令·月夜代忆
作者：董元恺
朝代：清

香雾湿帘栊。长波漾碧空。恨天涯两地难逢。一点关山人共远，郎只在，月明中。千里寸心通。尺书双泪封。好将情绪寄东风。却恐东风吹不去，和妾梦，付归鸿。岱色入青湖。晴光漾白凫。映芙蕖百里平铺。似放弱耶溪畔棹，摩诘画，辋川图。风景补方壶。临流万派舒。濯尘缨细鉴头颅。偏忆故园烟水外，乘小艇，泛菱蒲。
喜团圆·将到家作
作者：董元恺
朝代：清

依稀又见，兰陵城郭，远火垂杨。忽逢野老偏相识，惊问鬓毛苍。遥知窗外，柳开新眼，梅送余香。牵衣大妇，挽须小女，争拂风霜。
四园竹·罗岕坐新竹下作
作者：董元恺
朝代：清

筼筜幽谷，树树翠琅玕。和烟滴露，负日凌云，清节巑岏。旧梢长，新箨解、东风弄巧，一宵补尽残山。忽惊看。参差迸石穿篱，吹添碧玉千竿。晚色斜侵书帙，响借鸣泉素影寒。还试听，龙吟凤啸，空林月又团。
声声令·风雨阻黄浦，忆弘载不得晤
作者：董元恺
朝代：清

滔滔江涌，猎猎风狂。暗吹疏雨打蓬窗。盈盈一水，洒不住、泪千行。看咫尺烟波混茫。荒岸桃花，花外雾映红妆。青藤低捲带垂杨。孤帆飘泊，书半卷，酒盈觞。还留得、远梦凄凉。
夜行船 其一 咏萤
作者：董元恺
朝代：清

露冷纱窗梧影暗。却数点、疏星零乱。叶底轻沾，花梢低映，长向琴书作伴。飞上钗梁云影畔。偏照出、晚妆娇情。带雨才来，随风忽去，恐惹多情纨扇。
夜行船 其二 咏萤
作者：董元恺
朝代：清

一点丹良秪自抱。休浪说、宵行熠耀。微时能化，幽处偏明，敢向纤阿争耀。三十六宫曾误到。悔误作、隋宫腐草。漂泊年年，流辉耿耿，摇弄客床残照。
夜行船·咏萤
作者：董元恺
朝代：清

露冷纱窗梧影暗。却数点、疏星零乱。叶底轻沾，花梢低映，长向琴书作伴。飞上钗梁云影畔。偏照出、晚妆娇情。带雨才来，随风忽去，恐惹多情纨扇。一点丹良秪自抱。休浪说、宵行熠耀。微时能化，幽处偏明，敢向纤阿争耀。三十六宫曾误到。悔误作、隋宫腐草。漂泊年年，流辉耿耿，摇弄客床残照。
天仙子 其一 闺情，集唐诗
作者：董元恺
朝代：清

二八三五闺心切。行拾落花比容色。却愁红粉泪痕生，长思忆。何可得。惟有风光与踪迹。夜半酒醒凭槛立。暗想仪形执刀尺。谁怜梦好转相思，魂欲绝。涕如雪。凉月清辉满床席。
天仙子 其二 闺怨，集唐词
作者：董元恺
朝代：清

红蜡半销残焰短。欹枕钗横云鬓乱。好天良月尽伤心，纱窗暖。金樽满。何事狂夫音信断。低语前欢频转面。却怕良宵重梦见。玉炉空袅寂寥香，珠帘捲。芳草远。旧恨年年秋不管。
天仙子·闺情，集唐诗
作者：董元恺
朝代：清

二八三五闺心切。行拾落花比容色。却愁红粉泪痕生，长思忆。何可得。惟有风光与踪迹。夜半酒醒凭槛立。暗想仪形执刀尺。谁怜梦好转相思，魂欲绝。涕如雪。凉月清辉满床席。红蜡半销残焰短。欹枕钗横云鬓乱。好天良月尽伤心，纱窗暖。金樽满。何事狂夫音信断。低语前欢频转面。却怕良宵重梦见。玉炉空袅寂寥香，珠帘捲。芳草远。旧恨年年秋不管。
太平时·闺怨
作者：董元恺
朝代：清

宝瑟凄凉怨岁华。倚窗纱。个侬生性似杨花。逐风斜。忽听一声啼杜宇，自嗟呀。年年啼罢不还家。只天涯。
女冠子 其一 登穹窿山，赠施鍊师
作者：董元恺
朝代：清

穹窿飘渺。碧海三山瑶草。剑光寒。玉斧滋晴露，琼花护醮坛。灵随龙竹引，香逐凤箫残。隐现金天掌，是毫端。
女冠子 其二 闺人礼佛
作者：董元恺
朝代：清

宝莲幢畔。清晓纤纤频盥。到香台。唵叭随烟结，菩提带树开。粉痕侵贝叶，心字印炉灰。更把鹦哥教，念如来。
女冠子·登穹窿山，赠施鍊师
作者：董元恺
朝代：清

穹窿飘渺。碧海三山瑶草。剑光寒。玉斧滋晴露，琼花护醮坛。灵随龙竹引，香逐凤箫残。隐现金天掌，是毫端。宝莲幢畔。清晓纤纤频盥。到香台。唵叭随烟结，菩提带树开。粉痕侵贝叶，心字印炉灰。更把鹦哥教，念如来。
好事近·薰笼
作者：董元恺
朝代：清

数缕气氤氲，微透玲珑湘竹。小玉频添鹊脑，比衔花箫局。半薰绣幔半笼裙，尽放馀烟续。一任帘前被底，长共香奁宿。
好时光·杨妃山茶
作者：董元恺
朝代：清

一捻指痕轻染，千片汗色微销。乍醒沉香亭上梦，芳魂带叶飘。照耀临池处，恍上马映多娇。疑向三郎语，时作舞纤腰。
如梦令 其一 梦后
作者：董元恺
朝代：清

枝上啼鹃如诉。唤起离愁无数。曲径古云深，隔岸梦中来路。回顾。回顾。月约花阴西度。
如梦令 其三 闺别，和王修微韵
作者：董元恺
朝代：清

半枕别时残梦。一纸离愁新咏。昨夜月明中，几处小桥霜冻。相送。相送。泪湿轻衫寒重。
如梦令 其二 闺情，和李易安韵
作者：董元恺
朝代：清

忽地披衣起坐。梦也分明真个。梦后更凄凉，生怕梦来难躲。无那。无那。守着影儿伴我。
如梦令·梦后
作者：董元恺
朝代：清

枝上啼鹃如诉。唤起离愁无数。曲径古云深，隔岸梦中来路。回顾。回顾。月约花阴西度。忽地披衣起坐。梦也分明真个。梦后更凄凉，生怕梦来难躲。无那。无那。守着影儿伴我。半枕别时残梦。一纸离愁新咏。昨夜月明中，几处小桥霜冻。相送。相送。泪湿轻衫寒重。
婆罗门引·赠竹夫人
作者：董元恺
朝代：清

系传渭水，汉加凉郡职称尊。青奴命好犹存。不羡昭华秾李，潇洒出风尘。却中空无物，热不因人。冰雪为身。此生骨节嶙峋。总任翻云覆雨，婉转相亲。秋风一起，君心欢爱已更新。莫无端、便发娇嗔。
字字双·欢情
作者：董元恺
朝代：清

一枝容膝安复安。金风玉露寒复寒。连呼侬字欢复欢。欢情如月看复看。
字字双·欢情
作者：董元恺
朝代：清
体裁：词

一枝容膝安复安，金风玉露寒复寒。连呼侬字欢复欢，欢情如月看复看。
定西番·春暮，集唐词
作者：董元恺
朝代：清

隐映画屏开处，莺对语，蝶飞狂。惜韶光。罗袂从风轻举，波影满池塘。高捲水晶帘额，衬斜阳。
定风波·淮阴侯钓台有感
作者：董元恺
朝代：清

当时国土总无双。寂寂荒台卧夕阳。逐鹿追猴真善斗。奔走。山河提取送刘郎。不及野鸡烹国狗。低首。妇人谋定胜齐王。生死皆由女子手。谁咎。悔教一饭重相将。
宣清·秋闺月夜
作者：董元恺
朝代：清

皎洁当秋夜，正金波乍挹，冰壶初濯。看平铺鸳瓦琉璃，渐照到玉人绰约。露冷霓裳，风清环佩，幽辉如握。光欲滴，漏将阑，孤睡何曾便著。恰似人间，青天碧海，反窃姮娥药。奈楚簟凉多，越罗衾薄。一点梦魂难托。待不思量，问今宵、怎生拚却。
寻芳草·咏草
作者：董元恺
朝代：清
体裁：词

深院望王孙，看几处、平芜春草。正萋萋、南浦西堂悄。苔痕印、湘裙扫。绿遍短长亭，断送尽、行人多少。共愁生、一夜如丝绕。芳茵外、东风晓。
小桃红·咏小桃红菊花
作者：董元恺
朝代：清

种擅秋花俊。色比春花嫩。拂拂丹葩，斑斑红雨，一天孤韵。向徵君篱下问津来，错把桃源认。气暖秋风困。霜点春风晕。带醉低开，和莺吹折，鬓边斜衬。算高人晚节助幽人，销得佳人恨。
小重山·花下
作者：董元恺
朝代：清

晓起相携花下嫣。折来和露插、乱云边。绕身一步更堪怜。还却立，故向侍儿前。分手各凄然。百花生日日、恨年年。落花如雨雨如烟。关心记，好梦总难全。
少年游·江楼秋怀，和柳屯田韵
作者：董元恺
朝代：清

十年旧事上心头。残月下江楼。玉露初零，金风乍起，吹动一天愁。衣香手粉曾留处，仿佛忆同游。眼泪如潮，枕痕似水，终夜尽情流。
巫山一段云·悼友
作者：董元恺
朝代：清

雨洒空床笛，风号败壁琴。泉台一别信沉沉。肠断到而今。把酒魂应绝，题诗涕不禁。孤灯悄向梦中寻。路隔小窗阴。
师师令·席上赠晦仙
作者：董元恺
朝代：清

烛光红透。映玉人罗袖。冰盘荐处拨银筝，听一缕、新词谱就。莫惯娇嗔常阿母。倩当筵消受。停歌又把钩儿覆。抵换纤纤手。暗将星眼掷儿郎，钗影动、眉梢春漏。底事因郎争饷酒。郎莫杯空否。
应天长 其一 秋闺，集唐词
作者：董元恺
朝代：清

玉京人去秋萧索。愁眉敛翠春烟薄。倚兰桡，捲珠箔。前事岂堪重想着。酒醒情怀恶。灯背小窗高阁。离魂何处飘泊。柳阴烟漠漠。
应天长 其二 闺人刺绣，和王阮亭先生韵
作者：董元恺
朝代：清

水精帘捲东风院。枝上流莺声百啭。绿窗轻，香梦软。清泪朝朝曾洗面。砌痕深，花样浅。出水芙蕖波溅。绣到鸳鸯偏倦。恼乱针和线。
应天长·秋闺，集唐词
作者：董元恺
朝代：清

玉京人去秋萧索。愁眉敛翠春烟薄。倚兰桡，捲珠箔。前事岂堪重想着。酒醒情怀恶。灯背小窗高阁。离魂何处飘泊。柳阴烟漠漠。水精帘捲东风院。枝上流莺声百啭。绿窗轻，香梦软。清泪朝朝曾洗面。砌痕深，花样浅。出水芙蕖波溅。绣到鸳鸯偏倦。恼乱针和线。
归自谣·归梦
作者：董元恺
朝代：清

东风急。携手罗帏情脉脉。分明悄语莺花夕。梦回依旧关山隔。空相忆。春云遮断春归迹。
御街行 其一 王仔园同年招饮小辋川，同吴天篆、潘原白、程穆倩
作者：董元恺
朝代：清

辋川路转红桥下。巷僻多车马。牙签玉轴富装潢，堆绕一庭书画。薜萝牵屋，烟花满砌，曲院真潇洒。宜城细酿杯频把。侍立都闲雅。行厨雪片斫吴羹，银烛冰盘高驾。分曹戏采，挥毫觅句，烂醉须今夜。
御街行 其二 元夜踏灯词，和徐夫人燕京元夜韵
作者：董元恺
朝代：清

百枝火树千金屧，宝马香尘不绝。飞琼结伴试灯来，忍把檀郎轻别。一回佯怒，一回微笑，小婢扶行怯。石桥路滑缃钩蹑，向阿母低低说。妲娥此夜悔还无？怕入广寒宫阙。不如归去，难忘畴昔，总是团圆月。
御街行·王仔园同年招饮小辋川，同吴天篆、潘原白、程穆倩
作者：董元恺
朝代：清

辋川路转红桥下。巷僻多车马。牙签玉轴富装潢，堆绕一庭书画。薜萝牵屋，烟花满砌，曲院真潇洒。宜城细酿杯频把。侍立都闲雅。行厨雪片斫吴羹，银烛冰盘高驾。分曹戏采，挥毫觅句，烂醉须今夜。百枝火树千金屧，宝马香尘不绝。飞琼结伴试灯来，忍把檀郎轻别。一回佯怒，一回微笑，小婢扶行怯。石桥路滑缃钩蹑，向阿母低低说。妲娥此夜悔还无？怕入广寒宫阙。不如归去，难忘畴昔，总是团圆月。
忆少年·春闺
作者：董元恺
朝代：清

春尘如雨，春风如醉，春光如梦。春花独对也，只春波微动。剪破春阴春色好，更春情落红催送。萋萋春草碧，恰补春愁空。
忆汉月·岭南芭蕉
作者：董元恺
朝代：清

终岁青青如许。结就累累堪数。绿阴满地绿天田，种熟万千丝缕。细把愁心展，费几夜、春情机杼。故乡风动北窗时，更著蕉衣销暑。
忆王孙 其一 江上
作者：董元恺
朝代：清

一江江水阅兴亡。花月春江事渺茫。江上风吹雁两行。泪沾裳。江北江南总断肠。
忆王孙 其二 小鬟捧茶
作者：董元恺
朝代：清

二泉初汲碾旗枪。火沸松声路沁香。郑重双鬟手自将。敢先尝。春风滋味怯萧郎。
忆王孙·江上
作者：董元恺
朝代：清

一江江水阅兴亡。花月春江事渺茫。江上风吹雁两行。泪沾裳。江北江南总断肠。二泉初汲碾旗枪。火沸松声路沁香。郑重双鬟手自将。敢先尝。春风滋味怯萧郎。
忆秦娥 其一 湖楼和内
作者：董元恺
朝代：清

妆楼悄。锦塘风送闻啼鸟。闻啼鸟。湖光如梦，乱云缭绕。六桥裙带飘芳草。两峰高画春山小。春山小。珠帘初捲，画船多少。
忆秦娥 其二 不归
作者：董元恺
朝代：清

伤心极。年年惯作天涯客。天涯客。留他不住，送他不得。不如归去啼声咽。不归休记归时节。归时节。未容言语，又成离别。
忆秦娥·湖楼和内
作者：董元恺
朝代：清

妆楼悄。锦塘风送闻啼鸟。闻啼鸟。湖光如梦，乱云缭绕。六桥裙带飘芳草。两峰高画春山小。春山小。珠帘初捲，画船多少。伤心极。年年惯作天涯客。天涯客。留他不住，送他不得。不如归去啼声咽。不归休记归时节。归时节。未容言语，又成离别。
思越人·杜圻寻范少伯宅
作者：董元恺
朝代：清

笠湖滨，包山麓，人传一舸西施。消夏湾头曾醉倚，同游羞杀鸱夷。黄金铸就谁堪羡。霸越平吴功显。纵是计然三策善。独嗟爱子难免。
思远人·得闲信，和晏小山韵
作者：董元恺
朝代：清

劈开双鲤妆台信，报与平安客。相思一点，伤心两字，远寄何由得。东风泪裹珍珠滴。和入乌丝墨。染处忽惊红，似浓如淡，映桃花笺色。
怨王孙 春闺雪夜，和李清照韵二首 其一
作者：董元恺
朝代：清
体裁：词

钟静香悄。酒欺花恼。疏竹轻巧，琐窗洞晓。倦倚兽炭围红。隔帘风。撒盐萦絮弥漫处。吹春去。似把青春负。最爱玲珑，纤软仿佛轻云。共文君。
怨王孙·其二
作者：董元恺
朝代：清
体裁：词

玉楼初晚。银篝小院。著处魂消，偎时梦断。相对郢曲难传。话缠绵。湔裙时节偏萦惹。将侬舍。恰又愁来也。无恨伤春，情性整整斜斜。乱杨花。